title: Frank-Walter Steinmeier

text: Vuoden 2009 liittopäivävaaleissa Steinmeier oli Merkelin vastaehdokas liittokansleriksi. SPD kuitenkin koki vaaleissa kuitenkin merkittävän tappion CDU:lle ja Steinmeierista tuli oppositiojohtaja.


title: Frank-Walter Steinmeier

text: Syksyllä 2013 Steinmeieria syytettiin väitöskirjansa osittaisesta kopioinnista 1990-luvulla.


title: Frank-Walter Steinmeier

text: Steinmeieristä tuli kuitenkin jälleen Saksan ulkoministeri 17. joulukuuta 2013 Merkelin hallitukseen.


title: Frank-Walter Steinmeier

text: Uudessa tilanteessa, jossa Venäjä oli saanut haltuunsa Krimin ja Itä-Ukrainan sota oli jatkunut kaksi vuotta, ulkoministeri Steinmeier arvosteli sotilasliitto Naton lisääntynyttä aktiviteettiä Itäisessä Euroopassa ja Itämeren seudulla sapelinkalisteluksi ja vaati vuoropuhelua Venäjän kanssa huomauttaen, etteivät "symboliset panssarivaunuparaatit" ole omiaan lisäämään turvallisuutta.


title: Yorkin herttua

text: Yorkin herttua () on periytyvä päärinarvo, jonka on annettu Englannin kuningaskunnan ja Yhdistyneen kuningaskunnan kuninkaallisen perheen jäsenille, yleensä hallitsevan monarkin toiseksi vanhemmalle pojalle. Vuonna 1474 tapahtuneet arvonimen toisen luonnin jälkeen yksikään Yorkin herttua ei ole siirtänyt arvonimeä eteenpäin. Jokainen heistä on joko kuollut ilman perillistä tai noussut kuninkaaksi. Skotlannissa Yorkin herttuaa vastannut arvo oli Albanyn herttua. Yrjöjen aikana oli käytössä arvonimi "Yorkin ja Albanyn herttua".


title: Yorkin herttua

text: Nykyinen Yorkin herttua on Prinssi Andrew, kuningatar Elisabet II:n toiseksi vanhin poika. Prinssi Andrewilla ei ole miespuolista perillistä. Yorkin herttuan vaimo on Yorkin herttuatar. Yorkin herttua viittaa Yorkin kaupunkiin, joka oli keskiajalla Pohjois-Englannin tärkein kaupunki.


title: Agit Prop 1970–1977

text: Agit Prop 1970–1977 on suomalaisen lauluyhtye Agit Propin kokoelmalevy. Se julkaistiin vuonna 1995.


title: Huntsville

text: Huntsville on usean paikan nimi:


title: Ahmed Aboul Gheit

text: Ahmed Aboul Gheit (; s. 12. kesäkuuta 1942) on egyptiläinen poliitikko. Hän on Arabiliiton pääsihteeri vuodesta 2016.


title: Ahmed Aboul Gheit

text: Hän toimi maansa ulkoministerinä Hosni Mubarakin hallinnossa vuodesta 2004. Ennen kyseiseen virkaan nousemista hän oli ollut YK-suurlähettiläs.


title: Miguel Ángel Moratinos

text: Miguel Ángel Moratinos (s. 8. kesäkuuta 1951, Madrid) on espanjalainen diplomaatti ja sosialistisen työväenpuolueen poliitikko. Hän toimi maansa ulkoministerinä 2004 -  2010 ja oli vuonna 2007 Euroopan turvallisuus- ja yhteistyöjärjestön puheenjohtaja.


title: Miguel Ángel Moratinos

text: Moratinos nimettiin vuonna 2009 Belgradin kaupungin kunnia-asukkaaksi.


title: Margaretha af Ugglas

text: Märta Margaretha af Ugglas, os. Stenbeck (s. 5. tammikuuta 1939) on ruotsalainen Maltillisen kokoomuksen poliitikko. Ugglas oli Euroopan turvallisuus- ja yhteistyöjärjestön puheenjohtaja vuonna 1993. Hän on ekonomi ja kirjoittanut toimittajana "Svenska Dagbladetiin".


title: Margaretha af Ugglas

text: Ugglas oli Ruotsin valtiopäivien jäsen vuosina 1974–1995. Hän toimi vuosina 1991–1994 maansa ulkoministerinä ja sai vuonna 1995 Euroopan parlamentin jäsenyyden, josta hän kuitenkin jäi pois jo samana vuonna.


title: Agents Is Back!

text: Agents Is Back! on suomalaisen Agents-yhtyeen studioalbumi. Se julkaistiin vuonna 1995. Albumi on yhtyeen toinen solisti Jorma Kääriäisen kanssa.


title: Abyan

text: Abyan () on maakunta ('muhafazat') Etelä-Jemenissä. Se on historiallinen osa Fadhlin sulttaanikuntaa. Maakunnan pinta-ala on 16 500 km² ja sen asukasluku on 543 100. Maakunnassa oleskeli terroristiryhmä Aden-Abyanin islamilainen armeija, joka teki pommi-iskun Jemenin pääkaupungissa Sanaassa elokuussa 1999 ja Abyanissa joulukuussa 1998. Ryhmän johtajana on ollut muun muassa Tariq al-Fadh. Aden sijaitsee maakunnan eteläpuolella.


title: Underground Resistance

text: Underground Resistance (UR) on Detroitissa toimiva yhdysvaltalainen kollektiivi ja itsenäinen levymerkki, joka on erikoistunut teknomusiikkiin. Se edustaa Detroit-teknon toista sukupolvea ja on yksi merkittävimmistä teknovaikuttajista, joskin se on tuottanut myös muunlaista elektronista tanssimusiikkia. Kollektiivi on poliittisesti aktiivinen, ja musiikin avulla pyritään vaikuttamaan muun muassa afroamerikkalaisten ja Detroitin nuorison asioihin. Ryhmän imagoa leimaa tietty salamyhkäisyys ja militanttisuus.


title: Underground Resistance

text: Underground Resistancen perustivat "Mad" Mike Banks ja Jeff Mills marraskuussa 1989. Mukaan liittyi pian Robert "Noise" Hood. Suurin osa Underground Resistancen varhaista tuotantoa on kolmikon käsialaa. Hood ja Mills jättivät ryhmän vuonna 1992, mutta Banks jatkaa edelleen sen johdossa vuonna 2008.


title: Underground Resistance

text: Underground Resistancen tunnetuimpia julkaisuja ovat muun muassa "Electronic Warfare" -tupla-EP 1990-luvun puolivälistä ja DJ Rolandon vuonna 1999 tekemä "Knights of the Jaguar".


title: Ilmari Pahkajärvi

text: Jaakko Ilmari Kustaanpoika Pahkajärvi () oli suomalainen jääkäri.Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916, missä hän koki myös kohtalonsa kaatumalla taistelussa.


title: Ilmari Pahkajärvi

text: Pahkajärven vanhemmat olivat maanviljelijä Kustaa Pahkajärvi ja Sanna Maria Storkock. Pahkajärvi kävi viisi luokkaa Lapuan yhteiskoulua.


title: Ilmari Pahkajärvi

text: Pahkajärvi liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 4. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän kaatui taistelussa 15. elokuuta 1916 kranaatin täysosumasta. Kuollessaan hän oli naimaton ja hänet haudattiin Gallingin (Galinin) sotilashautausmaahan saksalaisten aseveljien rinnalle.


title: CMS-kuntoklubiketju

text:
CMS (Club Marketing & Management Services) on kansainvälinen kuntosaliketju, joka on perustettu vuonna 1965. CMS Internationalin perustaja on yhdysvaltalainen Mike Chaet, joka työskentelee yhtiön johdossa.
Pohjoismaissa toiminta käynnistyi aluksi Ruotsissa vuonna 1996, jonka jälkeen mukaan liittyivät Norja ja Tanska. Suomessa toiminnan aloitti keväällä 2000 Mikko Mustala. Ensimmäiset 11 kuntoklubia liittyivät ketjuun 15. elokuuta 2000.


title: CMS-kuntoklubiketju

text: Suomessa CMS-klubeja on 42 kpl, Pohjoismaissa yli sata ja maailmalla muutamia satoja. CMS-klubeilla on jäseniä noin 50 000.


title: Ntóra Bakogiánni

text: Theodóra ”Ntóra” Bakogiánni (usein "Dóra", "Bakoyánni(s)", ), o.s. Mitsotáki (s. 6. toukokuuta 1954) on kreikkalainen Uusi demokratia -puolueen poliitikko. Hänen isänsä Konstantínos Mitsotákis on entinen pääministeri.


title: Ntóra Bakogiánni

text: Bakogiánni syntyi Kreikassa, mutta lähti vuonna 1968 perheineen Pariisiin Kreikan sotilasjuntan jaloista. Perheen palattua Ateenaan vuonna 1974 tytär meni naimisiin poliitikko Pávlos Bakogiánnisin kanssa, jonka terroristit surmasivat 26. syyskuuta 1989. Pari ennätti kuitenkin saada kaksi lasta, Alexían ja Kóstaksen.


title: Ntóra Bakogiánni

text: Bakogiánnista tuli isänsä henkilökunnan päällikkö vuonna 1984 tämän noustua Uuden demokratian johtoon. Hän nousi lopulta itse varaulkoministeriksi ja vuosina 1992–1993 kulttuuriministeriksi.


title: Ntóra Bakogiánni

text: Bakogiánni oli Ateenan pormestarina vuosina 2002–2006. Hän emännöi vuoden 2004 kesäolympialaisia ja on toiminut maansa ulkoministerinä vuosina 2006–2009.


title: Windows Genuine Advantage

text: Windows Genuine Advantage (WGA) on Microsoftin piratisminvastainen järjestelmä, jolla pyritään varmentamaan tietokoneeseen asennetun Windows XP, Windows Vista ja Windows 7 -käyttöjärjestelmien aitous.


title: Windows Genuine Advantage

text: Monet Windows Update -palvelun ja Microsoft Download Centerin tarjoamat päivitystoiminnot, (esimerkiksi Internet Explorerin ja Windows Defenderin päivitys) eivät käynnisty, ennen kuin käyttöjärjestelmän aitous on varmennettu. Tämä ei kuitenkaan koske tärkeimpiä päivityksiä ("critical updates").


title: Windows Genuine Advantage

text: Windows Genuine Advantage Notifications -ohjelman voi poistaa RemoveWGA tai Windows Loader nimisillä ohjelmilla (helpompi tapa) tai Windowsin ohjeiden mukaan (vaikeampi).


title: Ari Laine

text: Aarne ”Ari” Laine (12. joulukuuta 1912 Nurmijärvi – 19. heinäkuuta 1998 Helsinki) oli suomalainen näyttelijä.


title: Ari Laine

text: Ari Laine loi pitkän uran teattereissa operettien näyttelijä-ohjaajana. Hän oli oikealta nimeltään Aarne Laine, mutta vaihtoi nimensä, jotta hänet erotettaisiin toisesta Aarne Laine -nimisestä näyttelijästä. Laine esiintyi ensimmäisen kerran elokuvassa vuonna 1936. Hän näytteli kaikkiaan 26 elokuvassa, joista viimeisessä vuonna 1973.


title: Ari Laine

text: Laine tunnetaan parhaiten Aaretti-rengin osasta Valentin Vaalan elokuvassa "Siltalan pehtoori" vuodelta 1953 sekä Mauno Kypenäisen osasta elokuvassa "Putkinotko" (1954). Hänen ainoa pääroolinsa oli Taneli Taivainen hupailussa "Laivaston monnit maissa" (1954).


title: Ari Laine

text: Ari Laine loi pitkän uran myös televisio-ohjaajana. Hän kuului Helsingin Ympäristöteatterin perustajajäseniin.


title: Peikkohai

text: Peikkohai, vanhalta nimeltään kärsähai, ("Mitsukurina owstoni", aiemmin "Scapanorhynchus owstoni") on hidasliikkeinen syvän meren rustokala. Peikkohain kuono on pitkä ja terävä. Kuonon alla on ulostyöntyvät leuat. Peikkohain iho on pehmeä ja väriltään vaaleanpunertavan harmaa. Laji kasvaa noin kolmen metrin pituiseksi. Laji on peikkohaiden heimon ("Mitsukurinidae") ainoa edustaja. Peikkohaiden luultiin kuolleen sukupuuttoon jo 100 miljoonaa vuotta sitten, kunnes ensimmäinen elävä yksilö saatiin saaliiksi Japanissa vuonna 1898.


title: Peikkohai

text: Peikkohaita tavataan kaikilla valtamerillä. Ne viihtyvät syvällä ja niitä on tavattu yli kilometrin syvyydessä.


title: Peikkohai

text: Peikkohait saalistavat kaloja, mutta hitaina uimareina ne eivät aja saalistaan takaa, vaan odottavat sen tulevan kyllin lähelle, jolloin ne avaavat suunsa nopeasti ammolleen ja imaisevat saaliin suuhunsa.


title: Karim Benzema

text: Karim Mostafa Benzema (, s. 19. joulukuuta 1987 Lyon, Ranska) on ranskalainen jalkapalloilija, joka edustaa espanjalaista Real Madridia.


title: Karim Benzema

text: Etniseltä taustaltaan Benzema on kabyliberberi. Hänen perheensä on lähtöisin Bejaian maakunnasta Algerian rannikolta.


title: Karim Benzema

text: Benzema aloitti jalkapallon Bron Terraillonissa, jossa hän pelasi yhden kauden. Lyon huomasi pian pojan kyvyt ja Benzema vaihtoikin seuraa yhdeksän vuoden iässä. Debyytti Lyonin edustusmiehistössä tapahtui kaudella 2004–2005 Metziä vastaan. Vaihdosta kentälle tullut Benzema sai heti ensimmässä ottelussa maaliin johtaneen syötön tililleen. Kausi 2006–2007 oli Benzeman läpimurtokausi. Hän pelasi kaudella 21 liigaottelua, joissa viimeisteli viisi maalia.


title: Karim Benzema

text: Kesällä 2009 Benzema siirtyi espanjalaisseura Real Madridiin, jonka kanssa hän teki kuusivuotisen sopimuksen. Lyon tienasi kaupassa 35 miljoonaa euroa, ja summa saattaa lopulta kohota 41 miljoonaan mikäli sopimukseen asetetut menestysehdot täyttyvät.


title: Karim Benzema

text: Benzemaa pyydettiin Algerian maajoukkueeseen, mutta hän halusi edustaa mieluummin Ranskaa. Pian päävalmentaja Raymond Domenech kutsuikin Benzeman maajoukkueeseen otteluun Kreikkaa vastaan, mutta Benzema oli tuolloin loukkaantunut eikä kyennyt pelaamaan. Debyytti maajoukkueessa tapahtui 2. maaliskuuta 2007 Itävaltaa vastaan ja Benzema onnistui heti maalinteossa. Hän oli mukana kesän 2008 EM-kilpailuissa.


title: Karim Benzema

text: Benzema hyllytettiin Ranskan EM-kotikisoista 2016 hänen sotkeuduttuaan seksivideoskandaaliin, jossa joutui pidätetyksikin.


title: Karim Benzema

text: Benzema on pelannut 81 maaottelua ja tehnyt niissä 27 maalia.


title: Ethan Moreau

text: Ethan Moreau (s. 22. syyskuuta 1975 Huntsville, Ontario) on kanadalainen jääkiekkoilija, joka pelasi laitahyökkääjänä.


title: Ethan Moreau

text: Moreau aloitti uransa Niagara Falls Thunderissa OHL:ssä. Hän pelasi kolme kautta, ennen kuin Chicago Blackhawks varasi hänet . Moreau pelasi vielä yhden kauden OHL:ssä, nyt Sudbury Wolvesissa, ennen kuin Blackhawks teki hänen kanssaan sopimuksen. Ensimmäisenä kautenaan Moreau pelasi kahdeksan NHL-ottelua, kun muu kausi kului farmijoukkueessa.


title: Ethan Moreau

text: Seuraava kausi oli Moreaun ensimmäinen täysi vuosi NHL:ssä, ja sitä seurasi neljä kautta Blackhawksissa. Sitten 20. maaliskuuta 1999 Moreau myytiin suuressa pelaajakaupassa Chad Kilgerin, Daniel Clearyn ja Christian Laflammen kanssa Edmonton Oilersiin, ja Chicagoon matkasivat Boris Mironov, Dean McAmmond ja Jonas Elofsson.


title: Ethan Moreau

text: Moreau ei saavuttanut samaa pistetehokkuutta, mitä hän näytti junioriliigoissa, mutta sen sijaan hänestä kehittyi karvaava hyökkääjä ja johtaja, joka sai paljon peliaikaa kolmannessa ketjussa. hän pelasi Österreichische Eishockey-Ligassa Itävallassa EC VSV Villachissa.


title: Ethan Moreau

text: Vuonna 2006 Moreau teki nelivuotisen jatkosopimuksen Oilersin kanssa, ja vältti näin vapaaksi agentiksi joutumisen. Kaudeksi 2007–2008 hänestä tuli Oilersin kapteeni. Seuraavan kauden jälkeen hänet palkittiin NHL:n humanitaarisella palkinnolla King Clancy Trophyllä. 30. kesäkuuta 2010 Columbus Blue Jackets poimi Moreaun waiwers-listalta seuraansa. Columbuksen kanssa Moreau teki vuoden sopimuksen joka oli arvoltaan kaksi miljoonaa dollaria. Moreau pelasi yhden kauden Blue Jacketsissa ja teki sitten vuoden sopimuksen Los Angeles Kingsin kanssa. Moreau pelasi kauden Kingsissä ja lopetti sen jälkeen uransa. Hän jatkoi kuitenkin NHL:ssä ja aloitti kesällä 2012 työt Montreal Canadiensin kykyjenetsijänä.


title: Rättvikin suomalaismetsä

text: Rättvikin suomalaismetsä () sijaitsee Ruotsissa, Amungenin järven rannalla Taalainmaan ja Hälsinglandin maakuntien rajamaastossa Rättvikin kunnan pohjoisosassa. Rättvikin suomalaiskyliksi lasketaan kuuluvan Bingsjö (metsäsuomeksi "Pinsjö"), Dalstuga, Dådran, Finnbacka, Ejheden, Korsåsen ja Håven (metsäsuomeksi "Hoavala"). Alueen metsäsuomi hävisi 1800-luvun loppuun mennessä.


title: Rättvikin suomalaismetsä

text: Ensimmäiset suomalaisasutukset syntyivät Bingsjön alueelle 1620-luvulla, jotka olivat erillään muusta ruotsalaisasutuksesta. Vuonna 1726 Bingsjössä sijaitsi 7 taloa ja vuonna 1817 20 taloa, joissa 120 asukasta. 1900-luvun alussa Finnmarkenissa oli 700 asukasta ja nykyisin asukasluku noin 200. Bingsjössä sijaitsee vuonna 1792 rakennettu kirkko. Carl Axel Gottlund tutki alueen viimeisiä metsäsuomalaisia 1800-luvun alussa. Tuolloin vielä suomea taisi kaksi vanhaa miestä ja kolme naista. Gottlund sai kerättyä runosäkeitä ja lauluja 81-vuotiaalta naiselta Mansgårdenista.


title: Nick Holmes

text: Nick Holmes (s. 7. tammikuuta 1971) on englantilainen laulaja, joka on toiminut englantilaisen Paradise Lost -yhtyeen laulusolistina vuodesta 1988. Holmes aloitti uransa death metal -murinan ja ärjähtelyn voimin, mutta vaihtoi myöhemmin asteittain tyyliä, siirtyen "puhtaaseen" lauluun. Holmes kirjoittaa kaikki yhtyeensä sanoitukset.


title: Nick Holmes

text: Holmes on naimisissa. Elämänkatsomukseltaan Holmes on ateisti.


title: Nick Holmes

text: Syksyllä 2014 Holmes liittyi laulajaksi Bloodbath -yhtyeeseen.


title: DESY

text: DESY () on saksalainen fysiikan perustutkimukseen keskittynyt tutkimuskeskus, jonka kaksi toimipistettä sijaitsevat Hampurissa ja Zeuthenissa. DESY on osa isompaa tutkimusorganisaatiota Helmholtz-Gemeinschaftia. DESY perustettiin 18. joulukuuta 1959 Hampurissa. DESYn painopistealueita ovat alusta asti olleet hiukkasfysiikka ja hiukkaskiihdyttimet. Sittemmin tutkimusalue on laajentunut kattamaan synkrotroneilla tehtävän materiaalitutkimuksen ja vapaaelektronilaserit.


title: DESY

text: DESY työllistää pysyvästi noin 2000 ihmistä, joista suuri osa on teknistä ja hallinnollista henkilökuntaa.


title: DESY

text: DESYn hiukkaskiihdyttimet sijaitsevat Hampurin toimipisteessä, joka sijoittuu Hampurin länsipuolelle, Elbe-joen pohjoisrannalle keskelle asutusta. Toimipisteen alueen rajaa DESYn hiukkaskiihdyttimistä toiseksi isoin kiihdytin PETRA ("Positron-Electron Tandem Ring Accelerator" tai "Positron-Elektron-Tandem-Ring-Anlage"). Isoin kiihdytin, HERA ("Hadron-Electron Ring Accelerator" tai "Hadron-Elektron-Ring-Anlage"), kulkee suurimmalta osalta alueen ulkopuolella ja sen piiri on useita kilometrejä.


title: DESY

text: Hiukkastutkimuksessa vuodesta 1974 käytetty DESYn varastorengas DORIS ("Double Ring Store" tai "Doppel-Ring-Speicher") muutettiin 1993 täysin synkrotronisäteilylähteeksi ja se toimi sellaisena monen ulkopuolisen ja DESYin sisäisen ryhmän käytössä vuoteen 2012 asti. DORIS-synkrotronissa säteily saatiin aikaan positroneilla. Käyttäjäryhmiä DORIS-synkrotronilla olivat muun muassa EMBL, Max Planck -instituutti, Helmholtz-Zentrum Geesthacht ja HASYLAB.


title: DESY

text: Positronien ja elektronien kiihdyttämiseen rakennettu PETRA aloitti toimintansa vuonna 1978. Heti seuraavana vuonna PETRAlla tehdyissä positronien ja elektronien hiukkastörmäytyksissä löydettiin kokeellisia todisteita aiemmin vain teoreettisesti ennustetusta hiukkasesta, gluonista. Vuodesta 1991 PETRA toimi suuremman HERA-renkaan esikiihdyttimenä aina HERAn sulkemiseen vuoden 2007 kevääseen asti. Toimiessaan HERAn esikiihdyttimenä PETRAa käytettiin osan aikaa myös synkrotronisäteilylähteenä.


title: DESY

text: Vuosien 2007 ja 2008 aikana PETRA muutettiin nykyaikaiseksi synkrotronisäteilylähteeksi 225 miljoonan euron panostuksella, josta Saksan valtio maksoi 90 prosenttia. Se oli valmistumishetkellään maailman suurin ja kirkkain synkrotroni. PETRAa käytetään niin kutsutussa "top-up"-moodissa, jossa elektronivirta synkrotronissa pysyy vakiona siten, että uusia elektroneja injektoidaan renkaaseen lähes jatkuvasti. PETRA III otti ensimmäiset mittausaikaa hakeneet käyttäjät vastaan vuoden 2010 syyskuussa.


title: DESY

text: Ympärysmitaltaan 6,3 km pitkä HERA-kiihdytin aloitti toimintansa 1992. Elektroneja ja positroneja protoneihin törmäyttänyt HERA oli käyttöaikanaan ainoa hiukkaskiihdytin, jolla voitiin törmäyttää leptoneita hadroneihin. Laite suljettiin 2007, minkä jälkeen PETRA-kiihdyttimen muutostyöt synkrotronisäteilylähteeksi alkoivat välittömästi.


title: DESY

text:
DESYn fotonifysiikan osaamista korostaa 260 metriä pitkä vapaaelektronilaser FLASH ("Free Elektron Laser in Hamburg", aiemmin nimeltään VUV-FEL), jonka prototyyppi esiteltiin yleisölle ensimmäisenä pehmeän röntgenalueen vapaaelektronilaserina maailmassa vuoden 2000 maailmannäyttelyssä. FLASH oli vuoteen 2009 asti maailman ainoa pehmeän röntgenalueen vapaaelektronilaser. Vuoden 2009 huhtikuussa toinen pehmeän röntgenalueen kattava vapaaelektronilaser aloitti toimintansa Stanfordissa. Yhdysvaltalainen LCLS on maailman ensimmäinen kovankin röntgenalueen kattava vapaaelektronilaser.
DESY on aloittanut 2000-luvulla myös monikansallisen eurooppalaisen XFEL-projektin ("European X-ray Free Electron Laser"), jossa tarkoituksena on rakentaa Euroopan ensimmäinen röntgenalueen laser. Rakennustyöt aloitettiin vuoden 2009 alussa ja sen arvioidaan valmistuvan vuonna 2017.


title: DESY

text: DESYn alueella Hampurissa on vuodesta 1980 toiminut synkrotronisäteilyn käyttöön ja käytön mahdollistamiseen keskittynyt tutkimuslaboratorio HASYLAB ("Hamburger Synchrotronstrahlungslabor"), joka sittemmin on korvattu osastolla DESY Photon Science. DESY Photon Science ylläpitää ja kehittää DORIS- ja PETRA-varastorenkailla käytettäviä laitteita ja osallistuu FLASH ja XFEL-projekteihin. Noin 2000 vierailevaa tutkijaa käy vuosittain tekemässä mittauksia laboratorion laitteilla.


title: Gregor Mackintosh

text: Gregor ”Greg” Mackintosh on englantilainen kitaristi, joka on toiminut englantilaisen Paradise Lost -yhtyeen pääkitaristina sen perustamisesta vuonna 1988 lähtien. Mackintosh säveltää käytännössä kaikki yhtyeen kappaleet. Levyillä hän soittaa myös usein koskettimia.


title: Gregor Mackintosh

text: Mackintosh on naimisissa ja asuu Yorkissa, Englannissa. Hän soittaa kitaraa vasenkätisesti.


title: Steve Edmondson

text: Steve Edmondson on englantilainen basisti, joka on soittanut englantilaisen Paradise Lost-yhtyeen basistina vuodesta 1988. Edmondson on yksi yhtyeen perustajajäsenistä.


title: Revillagigedo Island

text: Revillagigedo Island on saari Alexanderin saaristossa Alaskassa. Saaren asukkaat itse eivät kutsu saarta Revillagigedoksi, vaan lyhyemmin Revillaksi.


title: Revillagigedo Island

text: Saaren erottaa mantereesta itäpuolelta Behminsalmi, Prince of Wales Islandista lännestä Clarencensalmi ja Annette Islandista etelästä Revillagigedo Channel ja Nichols Passage. Venäläiset, brittiläiset ja espanjalaiset tutkimusmatkailijat tutkivat saarta 1700-luvulla, ja lopulta se nimettiin espanjalaisen Juan Vicente de Güemes Padilla Horcasitas y Aguayon, Revillagigedon toisen kreivin, myöhemmin Meksikon varakuninkaan mukaan vuonna 1793.


title: Revillagigedo Island

text: Vuoden 2000 väestölaskennassa saaren asukasluku oli 13 950. Saaren ainoat kylät ovat Ketchikan ja Saxman. Tärkeimmät elinkeinot ovat kalastus, säilykkeet, metsän hakkuu ja turismi. Hakkuualueiden ympärille on muodostunut alati liikkuvia metsurikyliä.


title: Aaron Aedy

text: Aaron Aedy on englantilainen kitaristi, joka on toiminut englantilaisen Paradise Lost -yhtyeen komppikitaristina vuodesta 1988. Aedy on yksi yhtyeen perustajajäsenistä.


title: Aaron Aedy

text: Aedy on naimisissa. Kuten yhtyeen toinen kitaristi Gregor Mackintosh, myös Aedy on vasenkätinen, mutta soittaa silti kitaraa oikeakätisesti.


title: Esikoisten kirkko

text: Esikoisten kirkko (engl. "Church of the Firstborn") oli myöhempien aikojen pyhien liikkeeseen kuulunut uskonnollinen yhteisö, joka erosi Myöhempien aikojen pyhien Jeesuksen Kristuksen kirkosta vuonna 1861. Perustajansa Joseph Morrisin mukaan liikkeen jäseniä kutsuttiin myös "morrisilaisiksi" (engl. "Morrisites"). Liikkeen pohjalle syntyi uusia yhteisöjä, joista viimeinen lienee hajonnut 1969.


title: Esikoisten kirkko

text: Vuonna 1857 Myöhempien aikojen pyhien Jeesuksen Kristuksen kirkkoon kuulunut englantilainen käännynnäinen Joseph Morris kertoi saaneensa Jumalalta ilmestyksiä, joissa häntä kutsuttiin Ilmestyskirjan seitsemänneksi enkeliksi. Hän kirjoitti kirkon presidentti Brigham Youngille ja kysyi profeetan neuvoa näkyjen suhteen, mutta tämä ei vastannut Morrisin kirjeisiin.


title: Esikoisten kirkko

text: 1860 Morris alkoi koota ympärilleen seuraajia, joista myöhemmin muodostui Esikoisten kirkon ydinjoukko. Helmikuussa 1861 MAP-kirkon apostolit John Taylor ja Wilford Woodruff erottivat Morrisin kirkosta. 6. huhtikuuta 1861 Morris seuraajineen järjesti Esikoisten kirkon. Morris kutsui kaikkia seuraajiaan kokoontumaan Kingston Fortin hylättyyn linnakkeeseen Weber River -joen varrella. Syksyllä 1861 jo useita satoja Morrisin seuraajia oli kokoontunut linnakkeeseen.


title: Esikoisten kirkko

text: Morris kertoi seuraajilleen, että Jeesuksen Kristuksen toinen tuleminen oli välittömästi käsillä, minkä takia ei enää ollut mieltä kylvää satoja tai edes valmistautua talven tuloon. Osa ryhmän jäsenistä lienee jopa tuhonnut siemenviljaansa osoittaakseen uskollisuuttaan pian saapuvalle Messiaalle.


title: Esikoisten kirkko

text: Keväällä 1862 yhteisön vilja ja elintarvikkeet olivat jo vähissä, ja osa Morrisin kannattajista alkoi käydä tyytymättömiksi. Morris nimesi useitakin päivämääriä, jolloin Jeesuksen Kristuksen piti palata, mutta jokainen niistä osoittautui pettymykseksi. Joka kerta yhteisön jäsenmäärä kuitenkin väheni, koska osa Morrisin seuraajista jätti yhteisön pettyneenä. Yleensä lähtijät myös ottivat mukaansa yhteisöön tuomaansa omaisuutta, jonka he sinne saapuessaan olivat lahjoittaneet yhteisölle.


title: Esikoisten kirkko

text: Väkimäärän tasaisesti vähetessä yhteisöön jääneet alkoivat syyttää lähtijöitä yhteisön omaisuuden varastamisesta. Jokainen yhteisöön saapujahan oli lahjoittanut omaisuutensa yhteisölle. Sitä paitsi syntyi epäselvyyksiä siitä, mikä osa yhteisestä omaisuudesta kuuluisi kenellekin. Yhteisöön jääneet valittivat lähtijöiden vievän parhaat päältä. Lopulta tilanne kiristyi niin pahaksi, että kolme yhteisöstä lähtijää — William Jones, eräs Morrisin ensimmäisistä seuraajista, John Jensen ja Louis C. Gurston — vangittiin pieneen majaan. Heidät haluttiin pitää siellä, jotta "Herra voisi tuomita heidät saapuessaan".


title: Esikoisten kirkko

text: Tilanteen kiristyttyä tähän pisteeseen Utahin territorion johdon oli pakko puuttua asiaan. Se lähetti territorion miliisin vangitsemaan Morrisin ja muut liikkeen johtajat (nk. Morrisin sota). Yhteisön jäsenet yrittivät kuitenkin puolustautua asevoimalla. Kesäkuun 15. päivänä 1862 syntyneessä tulitaistelussa Morris sai surmansa. Muut liikket johtajat joutuivat vangeiksi.


title: Esikoisten kirkko

text: Pidätystä seuranneissa oikeudenkäynneissä seitsemän liikkeen johtajaa tuomittiin murhasta ja 66 muuta saivat tuomion viranomaisten väkivaltaisesta vastustamisesta. Aluekuvernööri Stephen S. Harding kuitenkin armahti kaikki tuomitut jo kolmen päivän kuluttua tuomiosta. Vangitsemista pelänneet yhteisön jäsenet hajaantuivat kaikkialle Yhdysvaltojen Keskilänteen. Lopulta jäsenet alkoivat kokoontua uudelleen Montanaan, Deer Lodge Countyyn. Täällä George Williams -niminen mies otti joukon johtoonsa. Hän kutsui itseään "profeetta Keenaniksi" ja Morrisin seuraajaksi.


title: Esikoisten kirkko

text: Williams oli usein pitkiäkin aikoja poissa Montanasta, eläen Salt Lake Cityssä ja Englannissa. Williams lähetti seuraajilleen useita kirjallisia ilmoituksia, jotka hän sanoi saaneensa Jumalalta. Samoin hän kirjoitti "St. Ann's Hill Record" -nimisen kirjan, joka hänen mukaansa oli ilmoituksen kautta saatu muinainen aikakirja.


title: Esikoisten kirkko

text: Williamsin kuoltua 1882 Esikoisten kirkko jakautui useaan ryhmään, jotka kaikki väittivät olevansa Morrisin perustaman kirkon laillisia seuraajia. Suurin näin syntyneistä ryhmistä oli Montanassa toiminut, John R. Eardleyn johtama ryhmä, joka muutti nimensä "Jeesuksen Kristuksen ja Korkeimman pyhien kirkoksi". 1950-luvulla tultaessa suurin osa kirkon jäsenistä oli joko jättänyt kirkon tai kuollut. Virallisesti kirkko todettiin hajonneeksi 1969.


title: Esikoisten kirkko

text: Kuten suurin osa myöhempien aikojen pyhien yhteisöistä, Esikoisten kirkko opetti Joseph Smithin olleen Jumalan profeetta. Sen mukaan Smithiä oli seurannut profeettana James J. Strang ja tätä taas Joseph Morris.


title: Esikoisten kirkko

text: Toisin kuin suurin osa mormonistisista yhteisöistä, Esikoisten kirkko opetti uskoa jälleensyntymään. Morris kutsui oppia "lasten ylösnousemukseksi". Hänen mukaansa profeetta Joseph Smith oli aikoinaan opettanut tätä oppia, ja muut myöhempien aikojen pyhät olivat menneet harhaan, koska ne torjuivat tämän opetuksen. Kaikkien myöhempien aikojen pyhien johtajien ajateltiin olevan jälleensyntyneitä Raamatun tai Mormonin kirjan ajan profeettoja. Joseph Smithin sanottiin olevan jälleensyntynyt Mormon ja apostoli Paavali, Joseph Morrisin taas jälleensyntynyt Mooses. George Williams piti itseään Aadamin pojanpojanpojan Keenanin jälleensyntymänä. Morris ennusti myös, että Jesus tulisi syntymään uudelleen Jerusalemissa vuonna 1909 arabiperheeseen.


title: Esikoisten kirkko

text: Esikoisten kirkko torjui useat Smithin myöhäiskauden ja Brigham Youngin opetukset, kuten moniavioisuuden, endaumentin ja muut temppelitoimitukset, verisovituksen sekä pappeuden kieltämisen mustaihoisilta.


title: Jeff Singer

text: Jeff Singer on englantilainen rumpali, joka on soittanut viimeksi englantilaisen Paradise Lost -yhtyeen riveissä. Singer soitti yhtyeessä vuodesta 2004 alkaen, mutta hänestä tehtiin virallinen jäsen vasta vuonna 2007. Ensimmäisen kerran Singer oli yhtyeen koesoitossa jo vuonna 1994, mutta tuolloin Lee Morris valittiin yhtyeen jäseneksi. Eräässä haastattelussa myöhemmin yhtyeen jäsenet Greg Mackintosh ja Nick Holmes paljastivat heidän päätyneen Singerin sijasta Morrisiin, sillä koesoitossa "Jeffillä oli vaaleanpunainen rumpusetti".


title: Jeff Singer

text: Elokuussa 2008 Singer jätti Paradise Lostin, päättäen keskittyä uuteen työhön ja perheeseensä.


title: Jeff Singer

text: Ennen Paradise Lostia Singer soitti Blaze Bayleyn Blaze -yhtyeessä vuosina 1999–2003. Muita Singerin yhtyeitä ovat olleet Marquesa, Verra Cruz, Red Shift, Mockinbird, Crow Jayne Blue, Indigo Prime, China Beach sekä Kill 2 This.


title: Jeff Singer

text: Singer on naimisissa (v. 2002, puoliso Rachael) ja yhden pojan (Charlie, s.18.11.2004) isä.


title: Himangan Roima

text: Himangan Roima on vuonna 1936 perustettu himankalainen urheilu- ja vapaa-ajan seura. Alkuvuosina toimintaa oli monella rintamalla, mutta nyt lentopallo on seuralle merkittävin. Roiman miehet pelasivat kaudella 2007–2008 2-sarjassa.


title: Jackass 3D

text:
Jackass 3D on ensi-iltansa 15. lokakuuta 2010 saanut neljäs "Jackass"-elokuva. Se on jatko-osa sarjan muille elokuville "lle" (2002), "lle" (2006) ja "Jackass 2.5.:lle" (2007, epävirallinen). Elokuvaa alettiin kuvata tammikuussa 2008. Elokuvan kuvaukset myöhästyivät pahasti kun yksi elokuvan päätähti, Steve-O joutui mielisairaalaan pakkohoitoon maaliskuussa. Hänet myös pidätettiin epäiltynä vandalismista ja huumausainerikoksesta. Elokuva on kuvattu 3D- muodossa.
Vuoden 2011 alussa julkaistiin myös DVD, "Jackass 3.5". Se sisältää materiaalia, jota ei ollut sisällytetty elokuvateattereissa näytettyyn versioon. 3.5:ssa esiintyy myös nopeasti Duudsonit


title: Lee Morris

text: Lee Morris on englantilainen rumpali. Morris tunnetaan parhaiten Paradise Lostista, jossa Morris soitti vuosina 1994-2004. Sitä ennen Morris soitti englantilaisessa Marshall Law -yhtyeessä. Tällä hetkellä Morris soittaa pop-yhtyeessä Ten.


title: Momentinmuunnin

text:
Momentinmuunnin on laite, joka säätää portaattomasti momenttia. Momentinmuuntimia käytetään muun muassa automaattivaihteistoissa kytkintä vastaavana laitteena. Kun momentinmuunnin "luistaa", voima välittyy hydrauliikkanesteen välityksellä pumppupyörältä turbiinipyörälle. Kun turbiinipyörä saavuttaa pumppupyörän pyörimisnopeuden, lukkokytkin muodostaa mekaanisen yhteyden momentinmuuntimen läpi.
Toisin kuin yleisesti luullaan, momentinmuunnin ja turbiinikytkin eivät ole sama asia. Momentinmuuntimessa on kolme pääkomponenttia; pumppupyörä,
turbiinipyörä ja staattoripyörä. Turbiinikytkimestä puuttuu staattoripyörä. Kun pumppupyörä pyörii suuremmalla nopeudella kuin turbiinipyörä,
ohjaa staattoripyörä öljyn liikettä niin, että vääntömomentti voi jopa kaksin- tai kolminkertaistua.


title: Matthew Archer

text: Matthew Archer on englantilainen rumpali. Archer tunnetaan parhaiten Paradise Lostista, jossa Archer soitti vuosina 1988-1994. Archer oli yksi yhtyeen perustajajäsenistä.


title: Frans Heinonen

text: Frans Wiktor Heinonen (5. marraskuuta 1894 Pöytyä – 15. syyskuuta 1916 Latvia) oli suomalainen jääkäri. Hänen vanhempansa olivat työmies Gustaf Adolf Heinonen ja Vendla Fredriika Färm.


title: Frans Heinonen

text: Heinonen kävi viisi luokkaa Turun suomalaista klassillista lyseota.


title: Frans Heinonen

text: Heinonen liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 13. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, missä hän kaatui vartiopalvelusta suorittaessaan saadessaan kranaatin sirpaleesta otsaansa. Hänet haudattiin suomalaiseen sankarihautaan Riianlahden rannalle, Hänet on haudattu samaan hautaan Dumbeen Latsche-joen suulle saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Einar Otto Evert Myntti, Emil Aleksander Kantola, Viktor Kamis ja Konrad Johan Olof Pehrsson. Kuollessaan hän oli naimaton ja kirjoilla Turussa.


title: Myöhempien aikojen Kristuksen kirkko

text: Myöhempien aikojen Kristuksen kirkko (engl. "The Latter Day Church of Christ") on myöhempien aikojen pyhien liikkeeseen kuuluva yhteisö, joka harjoittaa moniavioisuutta. Kirkko tunnetaan tavallisimmin nimellä Kingstonin klaani (engl. "Kingston Clan") tai Kingstonin ryhmä (engl. "Kingston Group") sitä johtavan Kingstonin suvun mukaan. Kirkko järjestettiin virallisesti vuonna 1977, jolloin Davis County Cooperative Society Inc. -yhtiön omistajat muuttivat yhtiöryppään virallisesti kirkoksi. Kooperatiivi perustettiin vuonna 1941, mutta kirkon historia ulottuu aina vuoteen 1926, jolloin Kingstonin suvun päämies Elron Kingston jätti mormonifundamantalistien liikkeen.


title: Myöhempien aikojen Kristuksen kirkko

text: Kingstonin suvun ja täten myös Myöhempien aikojen Kristuksen kirkon hallussa on huomattava yritysrypäs. Kirkon varat on arvioitu 200 miljoonan dollarin arvoisiksi.


title: Myöhempien aikojen Kristuksen kirkko

text: Kirkon päämaja on Salt Lake Cityssä Utahissa. Se jakaa Myöhempien aikojen pyhien Jeesuksen Kristuksen kirkon opinkäsitykset, mutta ei hyväksy moniavioisuuden lakkauttamista. Sen mukaan moniavioisuus on ikuinen periaate, joka on aina voimassa.


title: Myöhempien aikojen Kristuksen kirkko

text: Kirkko on joutunut harjoittamansa moniavioisuuden takia usein vaikeuksiin Utahissa. Syynä ovat olleet sekä sinällään kielletyt moniavioiset liitot että liittojen solmiminen läheisten sukulaisten ja alaikäisten kanssa. Esimerkiksi Kingstonin klaanin jäsen Jeremy Ortell Kingston tuomittiin 2004 vuodeksi vankeuteen hänen otettuaan 15-vuotiaan tytön LuAnn Kingstonin, joka oli sekä hänen serkkunsa että tätinsä, neljänneksi vaimokseen vuonna 1994.


title: Myöhempien aikojen Kristuksen kirkko

text: Myöhempien aikojen Kristuksen kirkkoon kuuluu arviolta 2000 jäsentä.


title: Myöhempien aikojen Kristuksen kirkko

text: Kingstonin klaanin tapa solmia sukulaisuusavioliittoja on peräisin klaanin toiselta johtajalta, John Ortell Kingstonilta, joka solmi 30 vuoden iässä avioliiton sekä veljentyttärensä Coreen Gustafsonin että sisarpuolensa Kathleen Tuckerin kanssa.


title: Piirustuslauta

text: Piirustuslauta voi tarkoittaa ainakin seuraavia asioita:


title: Sammy Mandell

text: Sammy Mandell (syntyjään Samuel Mandella 5. helmikuuta 1904 Rockford, Illinois – 7. marraskuuta 1967 Oak Park, Illinois) oli italialaisesta syntyperästä noussut yhdysvaltalainen kevyen sarjan ammattinyrkkeilijä ja maailmanmestari. Häntä kuuluu nimitetyn ulkonäkönsä vuoksi Rockfordin šeikiksi ja verrattu Rudolf Valentinoon.


title: Sammy Mandell

text: Sammy Mandell savutti maailmanmestaruuden 22-vuotiaana voittamalla lyhytaikaisen mestarin Rocky Kansasin vuonna 1926. Mestaruuden hän menetti vuonna 1930 Al Singerille, joka tyrmäsi hänet ensimmäisessä erässä.


title: Rhys Fulber

text: Rhys Fulber (s. 10. lokakuuta 1970) on kanadalainen muusikko, uudelleenmiksaaja ja tuottaja.


title: Rhys Fulber

text: Fulber on tunnettu parhaiten roolistaan Front Line Assemblyn kosketinsoittajana sekä lukuisista sivuprojekteistaan, jonka lisäksi hänellä on sooloprojekti Conjure One.


title: Rhys Fulber

text: Fulber on tuottanut muun muassa Paradise Lostin sekä Fear Factoryn levyjä, jonka lisäksi Fulber on myös uudelleenmiksannut albumeita (muun muassa Fear Factoryn Remanufacture). Lisäksi Fulber on säveltänyt elokuvien ääniraitoja.


title: Pikavippi

text: Pienlaina eli pikalaina eli pikaluotto eli pikavippi on lyhytaikainen, vakuudeton kulutusluotto, jonka suuruus on Suomessa tyypillisesti 50:n ja 1000:n euron välillä. Pienlainan hakeminen tapahtuu esimerkiksi tekstiviestillä tai luotonantajan verkkosivuston välityksellä. Suomessa keskimääräinen pienlaina oli vuoden 2014 syksyllä noin 300 euroa ja takaisinmaksuaika vajaa 3 kuukautta.


title: Pikavippi

text: Pikavipin esikuvina voidaan pitää yhdysvaltalaisia palkkapäivälainoja ("payday loans"). Palkkapäivälainat ovat pieniä lainoja, jotka myönnetään palkkatodistusta vastaan ja maksetaan takaisin palkkapäivänä.


title: Pikavippi

text: 1900-luvun Suomessa pikavipin edeltäjä oli vekseli, jota kutsuttiin vippivekseliksi tai kulutusvekseliksi. Vekseliluotto oli lyhytaikainen, usein 3 kuukauden laina. Korkea korko ja muut maksut tekivät luoton kalliiksi. Vekseleillä kuluttajat rahoittivat ostoksiaan. Puhuttiin myös ”viinavekseleistä”. Vekseliluotot jäivät pois käytöstä 2000-luvun alussa.


title: Pikavippi

text: Pienlainatoiminta alkoi Suomessa 2005. Ala koki voimakkaan nousun. Vuonna 2012 alalla arvioitiin olevan 80 lainoja myöntävää yritystä. Vuonna 2013 säädettiin lakimuutos, joka tiukensi pienlainojen myöntämistä merkittävästi. Alle 2 000 euron lainoille säädettiin korkokatto. Tämän seurauksena pienlainojen määrä laski jyrkästi. Alan yrityksistä moni lopetti.


title: Pikavippi

text:
Ensimmäiset suomalaiset vippipalvelut aloittivat toimintansa vuonna 2005 . Kuluttajaviraston kartoituksessa, syyskuussa 2007, markkinoilta löytyi yli 50 vippiyritystä.
Vuoden 2012 huhtikuussa Etelä-Suomen aluehallintoviraston ylläpitämässä luotonantajarekisterissä oli yhteensä 85 eri luotonantajaa. Pienlainayritysten kirjo oli laaja, yksittäisistä nyrkkipajoista aina kansainvälisiin toimijoihin.


title: Pikavippi

text: Lainapäätöksen saaminen ja lainasumman siirtyminen hakijan tilille kesti normaalisti muutamia minuutteja. Takaisinmaksuaika olivat lyhyitä, keskimäärin noin kuukauden . Tyypillinen maksuaika saattoi olla esimerkiksi 14 tai 30 vuorokautta. Nykyään pienlainojen takaisinmaksuajat vaihtelevat neljästätoista vuorokaudesta aina viiteen vuoteen asti.


title: Pikavippi

text: Pikalainojen kokonaishinnoissa ja maksuaikavaihtoehdoissa oli suuria eroja palveluntarjoajasta riippuen. Ns. todellinen vuosikorko vaihteli n. 100 ja 1 500 prosentin välillä , kun pankkien sekä muiden rahoituslaitosten myöntämissä perinteisissä kulutusluotoissa ja luottokorteissa vastaava korko oli enintään kymmeniä prosentteja. Todellisen vuosikoron mielekkyydestä pienlainojen hinnoittelussa oli eriäviä näkemyksiä. Osa asiantuntijoista oli sitä mieltä, ettei todellinen vuosikorko anna oikeaa kuvaa lyhyiden luottojen kulutasosta.


title: Pikavippi

text: Pikavippifirmoilla oli Suomessa velvollisuus ilmoittaa lainojensa todellinen vuosikorko, mutta sanomalehti Karjalaisen selvityksen mukaan jopa puolet firmoista ilmoitti koron huomattavasti todellista pienemmäksi. Kahden viikon lainan vuosikoroksi saatettiin esimerkiksi ilmoittaa 300 prosenttia, kun todellinen vuosikorko olikin noin 10 000 prosenttia.


title: Pikavippi

text: Vuoden 2011 ensimmäisen vuosineljänneksen aikana keskimääräinen lainasumma oli 217 euroa keskimääräisen takaisinmaksuajan ollessa 33 vuorokautta. Keskimääräinen kulujen osuus oli noin 25 % lainapääomasta. Vuonna 2011 rekisteröityneitä lainantarjoajia oli 81 ja pikavippejä otettiin yhteensä lähes 1,5 miljoonaa kappaletta, yhteissummaltaan n. 330 miljoonaa euroa. Keskimääräinen laina-aika oli 32,6 päivää . Ylivoimaisesti suurin käyttäjäkunta oli 18–40-vuotiaat.


title: Pikavippi

text: Oikeusministeriön vaatimien kiristysten myötä pienlainayritykset kehittelivät keinoja uusien asiakkaiden saamiseksi; ensimmäistä lainaa markkinoitiin jopa ilman kuluja ja korkoja . Osa palveluista myös kehitti tavallisista pikavipeistä poikkeavia lainamahdollisuuksia. Nämä palvelut tarjosivat esimerkiksi pitsaa pikavipillä sekä laskujen erissä maksamisen mahdollisuutta.


title: Pikavippi

text: Saamastaan huomiosta huolimatta pikavipit ovat olleet suhteellisen harvinaisia verrattuna muihin luottotyyppeihin. Vuonna 2012 tehdyn tutkimuksen mukaan 1,3 % vastaajista oli ottanut pikavippiä vuoden kuluessa. Yli puolella oli jotain lainaa ja kulutusluottoa noin kolmasosalla. Kulutusluoton tavallisin lähde oli pankki. Pikavippiä oli tutkimushetkellä vain 0,3 prosentilla vastaajista.


title: Pikavippi

text: Vuoden 2013 aikana uusia pienlainoja myönnettiin kotitalouksille 323 miljoonalla eurolla. Edellisvuoteen nähden vähennystä oli 18 %. Uusia pienlainoja myönnettiin vuoden aikana yhteensä 1 013 878 kappaletta. Edelliseen vuoteen verrattuna vähennystä oli 538 708 kappaletta. Erilaisia kuluja pienlainojen ottajat maksoivat tammi–joulukuun aikana ottamistaan lainoista yhteensä 62 miljoonaa euroa, 32 % vähemmän kuin edellisvuonna. Kulut olivat lähes 19 prosenttia myönnetyistä uusista luotoista. Tilastokeskuksen tilastossa oli vuoden 2013 neljännellä neljänneksellä mukana 68 pienlainayritystä.


title: Pikavippi

text: Vuoden 2014 pienlainoja myönnettiin enää 166 miljoonalla eurolla. Uusia pienlainoja myönnettiin vuoden aikana ainoastaan 410 878 kappaletta. Keskimääräinen maksuaika oli vuoden 2014 lopussa 81 päivää. Tilastokeskuksen tilastossa oli vuoden 2014 neljännellä neljänneksellä mukana 47 pienlainayritystä.


title: Pikavippi

text: Suomen Pienlainayhdistys toimi pienlaina-alan yritysten järjestönä vuosina 2007–2013.


title: Pikavippi

text: Vaikkakin suurin osa myönnetyistä pienlainoista on ollut ongelmattomia, niistä on kuitenkin nähty aiheutuvan velallisille velkaongelmia enenevässä määrin. Erityisen ongelmallisiksi ne on nähty säännöllisiä tuloja vailla oleville nuorille. Pienlainoja on pidetty ylivelkaantuneiden tapana hoitaa talouttaan, minkä on nähty johtavan velkakierteen pitenemiseen ja syvenemiseen. Yhteiskunta on puuttunut ongelmiin kiristämällä alan sääntelyä toistuvasti.


title: Pikavippi

text: Keskusrikospoliisi tutki vuonna 2008, onko pienlainojen myöntäminen koronkiskontaa. KRP:n mukaan "pääoman käytöstä maksettavan hyvityksen määrä prosentti- tai euromääräisenä ei vaikuta kohtuuttomalta". Tutkintapyynnön mukaan pikavippien vuosikorot olivat tuolloin noin 300–1600 %.


title: Pikavippi

text: Pikavippien antaminen yöllä kiellettiin lokakuussa 2009. Luottopäätöksen sai antaa, mutta kello 23 jälkeen myönnetyt pikavipit sai nostaa vasta aamuseitsemän jälkeen.


title: Pikavippi

text: 1.2.2010 alkaen luotonhakija oli tunnistettava huolellisesti ennen luottosopimuksen syntymistä. Käytännössä tämä edellytti asiakkaalta verkkopankkitunnusten käyttämistä ensimmäisellä asiointikerralla.


title: Pikavippi

text: Vuoden 2010 joulukuussa säädetyn lain mukaan kaikkien pikavippejä tarjoavien uusien yritysten tuli olla rekisteröitynyt aluehallintoviraston ylläpitämään luotonantajarekisteriin. Tätä ennen aloittaneille yrityksille annettiin siirtymäaikaa 31.5.2011 saakka.


title: Pikavippi

text: Vuonna 2013 säädettiin pienlainoja koskenut merkittävä kiristys. Luotonantajille tuli velvollisuus selvittää asiakkaiden taloudellinen asema, kuten tulot. Alle 2 000 euron lainoille säädettiin "korkokatto": lainan "todellinen vuosikorko" sai olla enintään viitekorko + 50 prosenttiyksikköä. Koska pienlainojen vuosikorko oli markkinoilla ollut huomattavasti tätä korkeampi (keskimäärin 920 %), pienlainaamisen kannattavuus romahti. Suuri osa alan yrityksistä lopetti heti lain astuttua voimaan 1.6.2013. Noin kolmannes alan yrityksistä oli poistunut luotonantajarekisteristä syksyyn 2013 mennessä. Osa palveluntarjoajista uudisti tarjontaansa ns. "joustoluottojen" suuntaan. Uusien pienlainojen yhteismäärä euroissa laski muutamassa kuukaudessa vajaat 40 %. Maksuajat pitenivät huomattavasti: keskimääräinen maksuaika kasvoi reilusta kuukaudesta yli kolmen kuukauden. Kun lakimuutoksen seurauksena alle 2 000 euron lainojen tarjonta väheni, vähintään 2 000 euron suuruisten joustoluottojen tarjonta kasvoi. Niitä korkokatto ei koske. Joustoluoton ottava asiakas voi kuitenkin nostaa lainaa myös vähemmän kuin 2 000 euroa, jolloin korko voi olla korkokattoa korkeampi, vaikka nostettu lainasumma jääkin alle lain tarkoittaman 2 000 euron.


title: Pikavippi

text: Pienlainan luotonantajien tulee hakea rekisteröintiä luotonantajarekisteriin. Rekisteröinnin yhteydessä tarkastetaan, toimiiko yhtiö laillisesti ja mikäli yhtiö ei noudata lakia voidaan se poistaa rekisteristä. Luoton tarjoamisesta ilman rekisteröitymistä rangaistaan luotonantajarikoksena.


title: Pikavippi

text: Jotta yritys hyväksyttäisiin luotonantajarekisteriin, vaaditaan sen johtohenkilöiltä, että heillä on oikeus harjoittaa elinkeinotoimintaa Suomessa, he eivät ole konkurssissa ja omaavat riittävän kokemuksen luotonantoalalta. Kokemuksen omaaminen voidaan osoittaa joko alan työtodistuksilla tai tutkintotodistuksella. Luotettavuus voidaan varmistaa liiketoimintakielto-, rikos- ja sakkorekisteristä.


title: Pikavippi

text: Turun hovioikeus linjasi helmikuussa 2014, että laittomasti toimivien yritysten myöntämiin pienlainoihin sovelletaan puuttumattomuusperiaatetta. Pienlainan antaja ei voi periä saataviaan oikeusteitse, jos se rikkoo tahallaan lakia myöntämällä luottoja joko ilman, että hakisi rekisteröintiä, tai siitä huolimatta, että rekisteröintihakemus on hylätty tai yritys on poistettu rekisteristä.


title: Pikavippi

text: Pienlainalla voi kattaa äkillisen tai lyhytaikaisen rahantarpeen pankkiluoton sijasta. Pienlainaa voi hakea rahoitusyhtiöstä tai ns. vertaislainapalvelun välityksellä. Pienlainojen tavanomaisia käyttökohteita ovat tutkimusten mukaan mm. ruokaostot, lasten ja kodinhoidot kulut sekä juhliminen. Myös yllättävä rahantarve on mainittu syyksi. Pienlainoja otetaan myös muiden velkojen maksamista varten. Peruselinkustannuksiinsa pienlainoja ovat käyttäneet erityisesti vähäosaiset. Osa pienlainojen ottajista on kertonut turvautuvansa mieluummin vippeihin kuin sosiaaliavustuksiin. Avustuksiin on liitetty mm. häpeän tunne. Käyttö juhlimiseen puolestaan korostuu nuoressa ikäluokassa. Muiksi syiksi on mainittu mm. pienet ja epäsäännölliset tulot, halu säilyttää luottotiedot, turha kuluttaminen, välinpitämätön ja holtiton rahankäyttö, alkoholi ja pelaaminen.


title: Pikavippi

text: Helsingin Sanomien taloustoimittaja Jyri Hännisen mukaan monille "pikavippi" on viimeinen pelastus, joka estää heitä näkemästä nälkää tai menettämästä sähköä tai puhelinliittymää viimeisinä rahattomina päivinä ennen palkkapäivää tai etuuden maksupäivää. Hänen mukaansa ei pitäisi tutkia vain pienlainojen ongelmia vaan myös sitä, miten usein ne ovat pelastaneet pulasta, ja sitä, miksi ne ovat tarpeen hyvinvointivaltiossa.


title: Pikavippi

text: Jotkin kunnat myöntävät lainoja, joissa korko on selvästi alempi kuin pikavipeissä. Toisaalta osana ohjelmaa sovitaan luottotietojen menettämisestä ohjelman ajaksi. Sosiaalisen lainan saamismahdollisuutta voi tiedustella oman kunnan puhelinpalvelusta tai etsimällä tietoa internetsivuilta. Kuntien myöntämät lainat vaihtelevat tyypillisesti parista sadasta eurosta kahteen tai viiteen tuhanteen euroon. Joillakin kunnilla yläraja voi olla 10 000 euroa. Tyypillinen laina-aika on enintään viisi vuotta ja korkoa hyvin edullinen 12 kuukauden Euribor.


title: Kyvetti

text: Kyvetti on mittausastia, jota käytetään optisissa mittauksissa, jossa näytteen läpi kohdistetaan säteilyä. Mittauslaitteessa, kuten spektrometrissä, oleva detektori tulkitsee näytteen aiheuttaman absorptiota, jolla voidaan määrittää esimerkiksi näytteen konsentraatio.


title: Kyvetti

text: Läpivirtauskyvetti on muunnos perinteisestä kyvetistä. Kyvettiin on liitetty syöttö- ja poistoletku, jotka mahdollistavat kyvetin pesun ja uuden näytteen lisäämisen kesken ajon.


title: Naradan metallikierteet

text: Naradan metallikierteet ovat Ural-vuoristossa sijaitsevan Naradajoen ympäristöstä löydettyjä pieniä, enimmäkseen spiraalin muotoisia esineitä. Esineet löysi vuosina 1991–1993 joukko kullanetsijöitä. Esineiden koko vaihtelee kolmesta senttimetristä 0,003 millimetriin. Myöhemmin esineitä on löydetty myös Kožim-, Balbanju-, Vtvisty- ja Lapkhevozhjokien ympäristöistä 3–12 metrin syvyydestä.


title: Naradan metallikierteet

text: Esineet koostuvat useista metalleista: suurimmat ovat kuparia ja pienemmät volframia ja molybdeeniä. Esineiden löytösyvyyden mukaan niiden iäksi on määritelty 2 000–20 000 vuotta.


title: Naradan metallikierteet

text: Esineet löytäneen geologiryhmän toimeksiantaja oli venäläinen geologinen instituutti ZNIGRI. Tohtori Valeri Uvarovin mukaan löydettyjä esineitä ovat tutkineet eri tahot Pietarissa, Syktyvkarissa ja Helsingissä. Tohtori Jelena Matvejevan mukaan löytökerrokset ajoittuvat myöhempään pleistoseenikauteen.


title: Naradan metallikierteet

text: Esineiden alkuperästä on esitetty useita teorioita. Mikäli iänmääritys pitää paikkansa, niitä ei nykytiedon mukaan voida pitää ihmisen valmistamina. Ufoharrastajien mukaan esineet ovat todiste maan ulkopuolisen sivilisaation oleskelusta alueella tuhansia vuosia sitten. Erään teorian mukaan esineet voisivat olla peräisin jonkin tuhotun ja haudatun Neuvostoliiton aikaisen tehtaan jäänteistä.


title: Alexander Downer

text: Alexander John Gosse Downer (s. 9. syyskuuta 1951) on australialainen poliitikko, joka toimi maansa ulkoministerinä 11. maaliskuuta 1996 – 3. joulukuuta 2007.


title: Alexander Downer

text: Adelaidessa, Etelä-Australiassa syntynyt Downer on Liberaalipuolueen jäsen. Hän toimi puolueensa johtajana ennen John Howardia vuosina 1994–1995.


title: Alexander Downer

text: Downer on istunut Australian parlamentissa Mayon vaalipiiristä valittuna yhtämittaisesti vuodesta 1984.


title: Agents (albumi)

text: Agents on suomalaisen Agentsin debyyttialbumi. Se julkaistiin vuonna 1980. Osa levyn kappaleista on instrumentaalimusiikkia, neljällä kappaleella on mukana laulusolisti Beat-Pete (oik. Pekka Rytkönen).


title: Bill Hayden

text: William George ”Bill” Hayden (s. 23. tammikuuta 1933) on australialainen poliitikko. Hän on Työväenpuolueen jäsen ja maansa entinen kenraalikuvernööri (1989–1996).


title: Bill Hayden

text: Hayden syntyi Brisbanessa, Queenslandissa. Hän sai paikan parlamentissa ensimmäistä kertaa vuonna 1961 ja oli jäsenenä Oxleyn vaalipiiristä vuoteen 1988. Hän toimi vuosina 1977–1983 puolueensa johtajana.


title: Bill Hayden

text: Hayden kuuluu Australian ritarikuntaan. Hän oli valtion ulkoministeri vuosina 1983–1988.


title: Agents Is More!

text: Agents Is More! on suomalaisen Agents-yhtyeen studioalbumi. Se julkaistiin vuonna 1997. Albumi on yhtyeen kolmas solisti Jorma Kääriäisen kanssa.


title: Ninian Stephen

text: Sir Ninian Martin Stephen (15. kesäkuuta 1923 – 29. lokakuuta 2017) oli australialainen lakimies, joka toimi maansa 20. kenraalikuvernöörinä vuosina 1982–1989.


title: Ninian Stephen

text: Stephen syntyi Oxfordshiressä, Englannissa, ja muutti lapsena maasta. Hän aloitti opinnot Melbournen yliopistossa, mutta joutui toiseen maailmansotaan; hän jatkoi oikeustieteen opintojaan menestyksellä sodan jälkeen ja valmistui lakimieheksi.


title: Ninian Stephen

text: Stephen nimitettiin 30. kesäkuuta 1970 Victorian korkeimman oikeuden tuomariksi, ja hän oli vuosina 1972–1982 Australian korkeimman oikeuden tuomari. Häntä seurasi kenraalikuvernöörin virassa Bill Hayden.


title: Ninian Stephen

text: Stephen kuului muiden muassa Brittiläisen imperiumin ritarikuntaan, Kunnialegioonaan ja Australian ritarikuntaan. Hän oli vuodesta 1949 naimisissa Valery Sinclairin kanssa; hänellä oli viisi tytärtä.


title: Nadia Lutfi

text: Nadia Lutfi (; s. 3. tammikuuta 1934), oikealta nimeltään Paula Mohamed Mostafa Shafiq, on egyptiläinen näyttelijä. Hän oli tuotteliaimmillaan egyptiläisen elokuvaskenen kulta-aikana 1960-luvulla. Hänen äitinsä oli puolalainen.


title: Ellsworth

text: Ellsworth Handcrafted Bicycles on yhdysvaltalainen polkupyörävalmistaja. Yritys on erikoistunut maastopyörien valmistukseen hyvin pienelle kuluttajaryhmälle. Yrityksen tuotantolaitokset sijaitsevat Vancouverissa Washingtonin osavaltiossa.


title: Ellsworth

text: Yrityksen perustaja on Tony Ellworth.


title: Ellsworth

text: Ellsworth on kehittänyt polkupyöriin portaattoman automaattivaihteiston, josta se käyttää nimitystä "Nuvinci". Vaihteistoa käytetään "The Ride" -malliston pyörissä. Mallisto on suunniteltu Cruiser-tyyppisen käyttöön.


In the Beginning – Johanna Years 1979–1984 on suomalaisen Agents-yhtyeen kokoelma-albumi. Se julkaistiin vuonna 2003.


title: Armi Aavikko (albumi)

text: Armi Aavikko on suomalaisen laulaja Armi Aavikon kokoelma-albumi. Se julkaistiin vuonna 2002.


title: Satelliittitaivas

text: Satelliittitaivas on suomalaisen yhtyeen A. Aallon Rytmiorkesteri studio-albumi. Se julkaistiin vuonna 1995.


title: Satelliittitaivas

text: Levy sisältää muutaman käännöskappaleen lisäksi myös yhden instrumentaalikappaleen (Lentävä kalakukko) sekä joitakin yhtyeen omaa käsialaa olevia kappaleita.


title: Sensuuri Algeriassa

text: Toimittajien työskentelyolosuhteet Algeriassa ovat kehittyneet vuonna 1962 tapahtuneen itsenäistymisen jälkeen. Vuoden 1990 jälkeen lehdistön toimintavapautta on lisätty, mutta 1990-luvulla tapahtuneen sisällissodan aikana sai surmansa yli 70 toimittajaa. Vuosina 1993–1998 Algeriassa sai surmansa 60 toimittajaa.


title: Sensuuri Algeriassa

text: Presidentti Abdelaziz Bouteflika on lakkauttanut useita sanomalehtiä, vanginnut toimittajia (muun muassa "Le Matin" -lehden omistajan ja Bouteflikaa kriittisesti tarkastelevan elämäkerran kirjoittajan Mohammad Benchicoun) sekä pakottanut useita toimittajia pakenemaan maasta.


title: Sensuuri Algeriassa

text: Toimittajat ilman rajoja -järjestön lehdistön vapautta kuvaava indeksi on Algeriassa viimeisen viiden vuoden aikana ollut keskimäärin 40. Luku tosin on ollut kasvussa, mikä merkitsee lehdistön vapauden vähenemistä. Yhdessä L'Humanité-lehden kanssa järjestö tuomitsi Benchicoun saaman kahden vuoden vankeustuomion. Benchicou sai lehdistön sananvapauden edistämisestä annettavan palkinnon "PEN/Barbara Goldsmith Freedom to Write Awardin" vuonna 2006.


title: Sensuuri Algeriassa

text: Algeriassa on tehty viime vuosina useita hyökkäyksiä vapaata lehdistöä vastaan. Benchicoun vangitsemisen lisäksi "La Tribune" -sanomalehti lakkautettiin vuonna 1996. "Sam blog" sensuroitiin maaliskuussa 2006. Myös "El Watan" kärsi maan hallituksen toimista vuonna 1998 ja lehden toimittajat ovat paenneet Ranskaan.


title: Sensuuri Algeriassa

text: 7. helmikuuta 2007 viranomaiset estivät pidettäväksi suunnitellun symposiumin nimeltä "Pour la Vérité, la Paix et la Conciliation" (suomeksi "Totuuden, rauhan ja sovinnon puolesta"). Konferenssissa oli tarkoitus käsitellä Algerian sisällissodan aikana tapahtuneita henkilöiden "katoamisia". Kansainvälinen ihmisoikeusyhdistys FIDH ja Maailman kidutuksenvastainen yhdistys OMCT ovat tuominneet tapahtuman sensuurin. Lisäksi 29. syyskuuta 2006 allekirjoitetun Vapaus ja kansallinen sovinto -lain kriitikoita vastaan on hyökätty muun muassa pelottelemalla.


title: Kitty Kallen

text: Kitty Kallen (25. toukokuuta 1921 Philadelphia, Pennsylvania – 7. tammikuuta 2016 Cuernavaca, Meksiko) oli yhdysvaltalainen viihdelaulaja ja näyttelijä. Hän syntyi Philadelphiassa seitsenlapsiseen juutalaiseen perheeseen ja lauloi big bandeissa jo 1930-luvulla. Kallen lauloi pääasiassa jazzia, swingiä ja poppia.


title: Kitty Kallen

text: Kallen aloitti yhteistyön Jimmy Dorseyn kanssa (mm. laulu ”Bésame Mucho”) ja lauloi usein duettona Bob Eberlyn kanssa. Hänen levyttämänsä menestyskappale ”Little Things Mean a Lot” nousi vuonna 1954 Billboard-listan ykköseksi.


title: Kitty Kallen

text: Kallen sai työstään muusikkona tähden Hollywood Walk of Famella.


title: Olov Svebilius

text: Olov Svebilius (myös Olof Svebilius, Olaus Swebilius; 1624–1700) oli ruotsalainen arkkipiispa, joka uudisti muun muassa katekismuksen.


title: Olov Svebilius

text: Svebilius oli Linköpingin hiippakunnan piispa vuodesta 1678 ja arkkipiispa vuodesta 1681. Hänen virkakautensa aikana 1686 tuli voimaan uusi kirkkolaki. Uusi katekismus ilmestyi 1689, sen käänsi suomeksi Daniel Juslenius 1746. Samoin ilmestyi uusi virsikirja ruotsiksi 1695, suomeksi 1701, kirkkokäsikirja ruotsiksi 1693 ja suomeksi 1694 ja koraalikirja ruotsiksi 1697, suomeksi 1702. Niin sanottu Svebiliuksen katekismus on edelleen käytössä esimerkiksi rukoilevaisten piirissä.


title: Ivan Klíma

text: Ivan Klíma (s. 14. syyskuuta 1931 Praha) on tšekkiläinen kirjailija. Hänellä oli juutalainen isä, mutta hänelle annettiin protestanttinen kasvatus; tästä huolimatta hän vietti toisessa maailmansodassa yli kolme vuotta keskitysleirillä.


title: Ivan Klíma

text: Klíma syntyi ja opiskeli Prahassa. Hän työskenteli alun perin toimittajana ja on kirjailijanuralla saavuttanut menestystä sekä proosallaan että näytelmäteoksillaan. Hän oli vuonna 1969 vierailevana professorina Ann Arborissa, Michiganissa, mutta palasi sitten Prahaan, jossa on asunut siitä lähtien.


title: Ivan Klíma

text: Klíman teosten julkaisu Tšekkoslovakiassa laillisesti oli pitkään mahdotonta. Kirjailija palkittiin vuonna 2002 Franz Kafka -palkinnolla.


title: Howard Martin Temin

text: Howard Martin Temin (10. joulukuuta 1934 – 9. helmikuuta 1994) oli yhdysvaltalainen virologi. Hän oli syöpätutkimuksen professori Wisconsinin yliopistossa vuodesta 1971. Yhdessä entisen professorinsa David Baltimoren ja tämän toisen oppilaan Renato Dulbeccon kanssa hän sai syövän syntyä koskevista tutkimuksista ja käänteiskopioijaentsyymin löytämisestä Nobelin lääketieteen palkinnon vuonna 1975.


title: Howard Martin Temin

text: Temin teki väitöskirjansa Baltimoren ohjauksessa CalTechissa Rousin sarkoomaviruksista. Hän väitteli 1959. Vuotta myöhemmin hän lähti Wisconsinin yliopistoon, Madisoniin. Siellä Temin tutki 1960-luvun lopulla sitä, miten Rousin sarkoomavirusten tartuttamat ja normaalit solut lisääntyivät soluviljelmissä.


title: Howard Martin Temin

text: Temin päätteli jo vuonna 1964, että virus siirtää RNA:nsa DNA:han. Tämä oli tuon ajan käsitysten mukaan mahdotonta, mutta vuonna 1970 Temin ja Baltimore osoittivat hypoteesin oikeaksi.


title: Iskelmäparaati

text: Iskelmäparaati on vuodesta 2003 lähtien vuosittain Ikaalisten Kylpylässä kesäkuussa järjestetty suomalainen kevyen musiikin tapahtuma. Tapahtumassa esitettävää iskelmämusiikkia sisältävä kokoelma on julkaistu CD:nä.


title: Iskelmäparaati

text: Iskelmäparaatissa esiintyivät vuonna 2007 mm. Paula Koivuniemi, Kari Vepsä orkestereineen, Jari Sillanpää, Anna Eriksson ja Matti ja Teppo. Tapahtuma keräsi yli 4 000 osallistujaa. Vuonna 2008 kolmipäiväisessä tapahtumassa mukana olivat mm. Paula Koivuniemi, Anne Mattila, Kari Tapio ja Charles Plogman.


title: Jean-Baptiste Vivien de Châteaubrun

text: Jean-Baptiste Vivien de Châteaubrun (1686 Angoulême – 16. helmikuuta 1775 Angoulême) oli ranskalainen näytelmäkirjailija ja Ranskan akatemian jäsen.


title: Jean-Baptiste Vivien de Châteaubrun

text: Châteaubrun oli Orléansin herttuan Louis-Philippen suojatti, ensiksi kotiopettajana ja myöhemmin hovimestarina. Hän kirjoitti ensimmäisen näytelmänsä "Mahomet second", mutta koska ei halunnut olla suojelijalleen epämieluisa, hän vaikeni 40 vuoden ajaksi. Neiti Clairon, aikansa tunnetuin näyttelijä, esitti Châteaubrunin tragedian "Les Tryennes" pääroolin. Lisäksi hän kirjoitti kaksi muutakin näytelmää, "Antigone" ja "Ajax", mutta hän teki virheen kirjoittaessaan ne käärepaperille. Sen takia hänen elämäntyönsä tuhoutui, sillä hänen palvelijansa kääri siihen vasikanpaistin. Nykypäiviin on säilynyt hänen teoksensa "Les Troyennes" (1734).


title: Jean-Baptiste Vivien de Châteaubrun

text: Hänet valittiin Ranskan akatemian jäseneksi 22. maaliskuuta 1755 edesmenneen Charles-Louis de Secondat de Montesquieun tilalle.


title: Herralahti

text: Herralahti (, aikoinaan myös "Kungsviken", "Kronoviken" ja "Fiskviken") on Porin kaupunginosa, joka sijaitsee keskustan itäpuolella.


title: Herralahti

text: Se käsittää nauhamaisesti Paanakedonkadun ja siitä risteävän Pohjanmaantien varrella sijaitsevaa teollisuus- ja liikealuetta, joka pohjoisessa rajoittuu Aittaluodon tehdasalueeseen. Lisäksi Herralahteen kuuluu Pohjanmaantien eteläpuolella oleva asuinalue sekä Paanakedonkadun keskustanpuoleisessa päässä sijaitseva Herralahden urheilukenttä sitä ympäröivine puistoineen. Herralahden länsipuolella on Kuninkaanhaan kaupunginosa, jossa Herralahden ala-aste nimestään huolimatta toimii.


title: Herralahti

text: Vielä 1900-luvun alussa nykyisen Herralahden kentän ympäristössä oli matala Kokemäenjoen lahti nimeltään "Herre Viken" eli "Herran lahti". Sen erotti joesta kapea salmi, jonka ylitse oli rakennettu Aittaluotoon johtava silta vuonna 1781. Herralahden ja Kokemäenjoen välisellä niemellä nykyisen Linnansillan kohdalla toimi pitkään laivaveistämö eli varvi. Se perustettiin jo vuonna 1572 ja oli toiminnassa aina 1900-luvun alkupuolelle saakka.


title: Herralahti

text: Maatunut ja soistunut Herralahti täytettiin 1920-1930-luvuilla, niin että vuonna 1935 paikalle avattiin urheilukenttä.


title: Herralahti

text: Yleisurheilu- ja jalkapallokentän lisäksi alueelle rakennettiin myös hiekkapintainen jalkapallokenttä, joka talvisin jäädytettiin luistinradaksi. Kenttää käyttivät kesäisin jalkapalloseurat ja talvisin jääpalloseurat. Kenttä oli Porin jalkapallon ykköskenttänä vuoteen 1965 asti, jolloin Porin Stadion valmistui. Jääpalloilijat muuttivat myös urheilukeskukseen 1970-luvulla.


title: Herralahti

text: Vuonna 1949 avattiin Juhannuslehdon jääkiekkokenttä. Porilaiset jääkiekkoseurat käyttivät sitä vuoteen 1964 asti, jolloin nykyisen Isomäen jäähallin paikalle rakennettiin tekojääkaukalo. Jääkiekkokenttä sai nimensä Herralahden länsilaidalla sijainneesta puistosta.


title: Ulasoori

text: Ulasoori ( ) on Porin kaupunginosa, joka sijaitsee Länsi-Porissa valtatie 2:n varrella. Sen naapurikaupunginosia ovat Tikkula ja Vähärauma. Ulasoorista länteen on haja-asutusaluetta, joka erottaa Porin keskustaajaman ja Meri-Porin.


title: Ulasoori

text: Kaupunginosa on suurelta osin teollisuusaluetta. Ulasoorintien Tikkulan puoleisessa päässä sijaitsee myös WinNovan oppilaitoksia, jotka mielletään kuuluvaksi Ulasooriin, mutta ovat kuitenkin Tikkulan puolella. Kaupunginosien raja kulkee Suntinojan kohdalla.


title: Ulasoori

text: Ulasoorin kaupunginosasta ovat lähtöisin porilaisen pesäpallon juuret. Kaupunginosassa, joka vielä tuolloin kuului Porin maalaiskuntaan, toimi pesäpalloseura Ulasoorin Karhut. Seura liittyi Suomen pesäpalloliittoon 1963, josta voidaan katsoa järjestelmällisen pesäpallotoiminnan alkaneen. Vuonna 1984 Ulasoorin Karhujen pesäpallojaosto sai nimekseen Pesäkarhut.


title: Harmaalinna

text: Harmaalinna on Porin kaupunginosa, joka sijaitsee Itä-Porissa lähellä Ulvilan rajaa. Idässä kaupunginosan rajana toimii Kokemäenjoki, eteläpuolella Porin ja Ulvilan kaupunkien raja. Pohjoisessa alue rajoittuu Valtatie 11:een ja lännessä Ulvilantiehen. Harmaalinnan naapurikaupunginosat ovat pohjoisessa Metallinkylä ja lännessä Kartano. Etelässä on Ulvilan kaupunginosa Uotila.


title: Harmaalinna

text: Kaupunginosa on suurelta osin omakoti- ja rivitaloasutusta. Kaupunginosa on yksi Porin uusimmista, sillä sen ensimmäiset asuinrakennukset on rakennettu 1980-luvulla. Harmaalinnan alue on osa entistä Koiviston kartanoa, josta se erotettiin vuonna 1910 yhdessä Kartanon ja Koiviston kylän eli nykyisen Vanhakoiviston kanssa.


title: Kartano (Pori)

text: Kartano () on Porin kaupunginosa, joka sijaitsee Itä-Porissa Porin ja Ulvilan rajalla. Aluetta rajaavat pohjoisessa Valtatie 11, lännessä Valtatie 2, etelässä Porin ja Ulvilan kaupunkien raja ja idässä Ulvilantie. Kartanon naapurikaupunginosat ovat Harmaalinna, Mikkola ja Honkaluoto.


title: Kartano (Pori)

text: Kaupunginosa jakaantuu osaan. Toinen osa on omakotitaloasutuksen käytössä ja toinen teollisuusaluetta. Omakotitalot ovat lähinnä 1950-60-luvulla rakennettuja rintamamiestaloja. Kaupunginosa on rakennettu Koiviston kartanon maille, josta se on myös saanut nimensä.


title: Lukkarinsanta

text: Lukkarinsanta (ruots. Klockarsand) on Porin kaupunginosa, joka sijaitsee keskustan itäpuolella Kokemäenjoen varrella. Lukkarinsannan naapurikaupunginosat ovat idässä junaradan toisella puolella Kalaholma ja lännessä Pohjanmaantien toisella puolella Aittaluoto. Kokemäenjoen haara Varvourinjuopa erottaa Lukkarinsannan Väinölästä ja pääuoma Isojoenrannasta.


title: Lukkarinsanta

text: Alue on suurelta osin omakoti- ja rivitaloasutusta. Vuonna 2006 kaupunginosaan valmistui Kokemäenjoen ylittävä Lukkarinsilta, joka yhdistää Lukkarinsannan Isojoenrannan kaupunginosat. Lukkarinsannalla on kaksi osaa, uudempi ja vanhempi.


title: Naum Koržavin

text: Naum Moisejevitš Koržavin (), oik. Naum Mandel (14. lokakuuta 1925 Kiova − 22. kesäkuuta 2018) oli venäläinen, sittemmin Yhdysvaltoihin emigroitunut toisinajattelija, runoilija ja kirjailija, joka esitti avoimesti kritiikkiä Josif Stalinia ja Neuvostoliittoa kohtaan.


title: Naum Koržavin

text: Juutalaissyntyinen Koržavin kiinnostui jo nuorena runoudesta. Hän opiskeli Gorkin kirjallisuusinstituutissa Moskovassa, mutta pidätettiin vuonna 1947. Neuvostovastaiset mielipiteet hänen runoissaan aiheuttivat sen, että hän joutui viettämään kahdeksan kuukautta Lubjankan vankilassa Moskovassa, viisi vuotta Siperiassa ja kaksi vuotta Karagandassa, jossa hän toimi kaivoksen esimiehenä valmistuttuaan kaivosalan oppilaitoksesta.


title: Naum Koržavin

text: Stalinin kuoleman jälkeen toteutettu armahdus mahdollisti sen, että Korzhavin palasi Moskovaan ja hänen maineensa palautettiin vuonna 1956. Hän jatkoi opintojaan kirjallisuusinstituutissa, josta valmistui vuonna 1959. Hän ansaitsi toimeentulonsa kääntäjänä ja onnistui silloin tällöin julkaisemaan runojaan lehdissä. Koržavin saavutti huomiota runoillaan 1960-luvun alussa ja hänen valittujen runojensa kokoelma julkaistiin vuonna 1963. Hän julkaisi myös näytelmien käsikirjoituksia. Hän osallistui omantunnon vankien puolustamisliikkeeseen 1960-luvulla, jonka jälkeen hän sai teostensa julkaisukiellon. Vuonna 1973 Koržavin anoi lupaa muuttaa maasta syynä "elämisen ilman puute".


title: Naum Koržavin

text: Hän muutti Bostoniin ja osallistui aikakauslehti "The Contingentin" toimittamiseen, luennoi yliopistoissa ja kirjoitti runoja ja esseitä. Hänen kaksi kirjaansa julkaistiin Saksassa vuosina 1976 ja 1981 ja tuotantoa ilmestyi myös hänen kotimaassaan samizdat-kopioina. Vuonna 1988 runoilija kutsuttiin Venäjälle, jossa hän esiintyi eri tilaisuuksissa suosittuna runoilijana. Jotkut hänen julkaisuistaan ovat ilmestyneet uudelleen Venäjällä vuoden 1990 jälkeen.


title: Naum Koržavin

text: Naum Koržavin esiintyy Neuvostoliiton toisinajattelevista kertovassa dokumenttielokuvassa "He valitsivat vapauden" (2005). Koržavinille myönnettiin Yhdysvalloissa Big Book National Award vuonna 2006 kirjallisista ansioistaan.


title: The Valkyrians

text: The Valkyrians on suomalainen ska-yhtye.


title: The Valkyrians

text: The Valkyriansin ensimmäinen täyspitkä albumi "High and Mighty" julkaistiin syyskuussa 2006, ja se nousi suoraan Suomen virallisen albumilistan sijalle 24. Albumia edeltänyt single ”Rankin’ Fullstop” debytoi singlelistan sijalla 6 ja säilytti paikkansa 20 parhaan joukossa yli kuukauden ajan.


title: The Valkyrians

text: "Rumba" nimesi The Valkyriansin ”Vuoden 2006 tanssittajiksi”, ja vuoden 2006 Femma-gaalassa yhtye sai ”Jalalla koreasti” -Femman. Lisäksi ”Do You Really Wanna Know” valittiin vuoden 2006 parhaaksi kappaleeksi Funk Awardseissa 2007.


title: Carmen Basilio

text: Carmine "Carmen" Basilio (2. huhtikuuta 1927 – 7. marraskuuta 2012) oli yhdysvaltalainen nyrkkeilijä, jonka aktiiviura kesti vuodesta 1948 vuoteen 1961. Hän voitti kaikkiaan 79 ottelussaan muiden muassa Ike Williamsin ja Peter Müllerin sekä kenties tunnetuimmassa ottelussaan Sugar Ray Robinsonin vuonna 1957.


title: Carmen Basilio

text: Basilio piti hallussaan välisarjan maailmanmestaruutta kesäkuusta 1955 maaliskuuhun 1956 ja syyskuusta 1956 syyskuuhun 1957, jolloin hän joutui luopumaan siitä voitettuaan keskisarjan maailmanmestaruuden. Keskisarjan MM-tittelin hän menetti maaliskuussa 1958. Hänet valittiin International Boxing Hall of Fameen vuonna 1990.


title: Umberto Bossi

text: Umberto Bossi (s. 19. syyskuuta 1941) on italialainen poliitikko. Hän oli Pohjoisen liitto -puolueen johtaja 1989–2012, puolueen perustamisesta lähtien. Bossi oli Silvio Berlusconin hallituksen institutionaalisten uudistusten ministerinä 2001–2004 ja reformiministerinä 2008–2011. Huhtikuussa 2012 hän erosi puoleen puheenjohtajan tehtävästä skandaalin takia. Puolueen taloudenhoitaja oli syyttäjien mukaan ohjannut puolueen rahoja muun muassa Bossin huvilan remonttiin. Heinäkuussa 2017 Bossi tuomittiin asiasta kahden ja puolen vuoden vankeuteen.


title: Umberto Bossi

text: Bossi syntyi Cassano Magnagossa, Lombardiassa, ja opiskeli Pavian yliopistolla. Hän sai ensimmäistä kertaa paikan Italian parlamentin ylähuoneessa vuonna 1987 ja hänet on myöhemmin valittu alahuoneeseen. Bossi oli mukana Berlusconin vuoden 1994 vaalivoitossa, mutta hallitus kaatui jo saman vuoden aikana Pohjoisen liiton jätettyä sen.


title: Umberto Bossi

text:
Bossille jäi puheen tuottamisen häiriö keväällä 2004 ilmenneen sairauskohtauksen seurauksena.
Hänen nykyinen puolisonsa on Manuela Marrone.


title: Bruno Thüring

text: Bruno Jakob Thüring (7. syyskuuta 1905 Warmensteinach – 6. toukokuuta 1989 Karlsruhe) oli saksalainen fyysikko ja tähtitieteilijä.


title: Bruno Thüring

text: Thüring opiskeli matematiikkaa ja fysiikkaa Münchenin yliopistossa väitellen tohtoriksi vuonna 1928 Arnold Sommerfeldin ja Alexander Wilkensin ohjaamana. Wilkens oli tähtitieteen professori ja Münchenin observatorion johtaja. Thüring työskenteli observatoriossa assistenttina vuosina 1928–1933. Seuraavina kahtena vuotena hän työskenteli Heinrich Vogtin apulaisena Heidelbergin yliopistossa.


title: Bruno Thüring

text: Thüring habilitoitui Heidelbergissä vuonna 1935, jolloin hänestä tuli Münchenin observatorion havainnoitsija. Vuonna 1937 Thüring sai dosentin viran Münchenin yliopistosta, Sota-aikana, 1940–1945, Thüring oli töissä Itävallassa Wienin yliopiston tähtitieteen professorina sekä johti yliopiston observatoriota. Vuoden 1945 jälkeen Thüring elätti itsensä yksityisenä tutkijana Karlsruhessa, jossa hän kuoli vuonna 1989.


title: Bruno Thüring

text: Adolf Hitlerin ollessa vallassa Thüringista tuli arjalaisen fysiikan kannattaja. Arjalainen fysiikka oli rasistinen ja antisemitistinen liike, joka vastusti modernia fysiikkaa ja juutalaisia.


title: Muistoja tulevaisuudesta

text: Muistoja tulevaisuudesta on suomalaisen, modernia kansanmusiikkia esittävän Hehkumo -yhtyeen debyyttialbumi. Se julkaistiin vuonna 2006.


title: Muistoja tulevaisuudesta

text: Kaikki sanoitukset Pauli Hanhiniemi. Sovitukset Hehkumo, Iloisen merimiehen laulussa lisäksi Pesola


title: Tornivaara

text: Tornivaara on Perämeren pohjukassa Keminmaalla sijaitseva vaara. Vaaralla sijaitsee geologinen luonnonmuodostuma, joka koostuu valkoisesta kvartsista.


title: Tornivaara

text: Tornivaaran länsipuolella on sijainnut noin kahden metrin korkuisia kvartsilaatoista tehtyjä latomuksia, niin sanottuja "jatulinpatsaita". Patsaista on jäljellä enää neliönmuotoiset pohjat.


title: Taksimiehen poika

text: Taksimiehen poika on suomalaisen laulajan Mikko Alatalon studio-albumi. Se julkaistiin vuonna 1999.


title: Ymmärryksen siivet

text: Ymmärryksen siivet: Miksi tiede on länsimaista? on suomalaisen diplomi-insinööri Päiviö Latvuksen (s. 15. joulukuuta 1938 Jaakkima) kirja vuodelta 2000. Latvus on tutkinut tieteen historiaa ja kirjoittanut aiheesta 500-sivuisen, tietoteoreettiseksi luokitellun yleisteoksen. Latvuksen mukaan kristinusko ja naisen avoin läsnäolo yhteiskunnassa ovat olleet merkitykseltään oleellisia seikkoja tieteen nousussa.


title: Ymmärryksen siivet

text: Euroopan kehityksen pysähtymisen ja pimeän keskiajan synnyn ratkaisevimmaksi syyksi Latvus nostaa 200-luvulla syntyneen asketismin. Asketismin myötä nainen menetti alkuseurakunnassa saamansa mahdollisuuden vaikuttaa yhteisön olemukseen. Rooman myöhäisantiikissa syntyneen asketismin ensimmäiset vaikuttajat löytyvät Latvuksen mukaan stoalaisuudesta, uusplatonismista sekä gnostilaisuudesta. Tyytymättä enää alkuseurakunnan jo omaksumaan ”armahdetun osaan”, myös kristityt lähtivät asketismin keinoin ”tavoittelemaan korkeuksia”.


title: Ymmärryksen siivet

text: Seuraukset alkoivat näkyä erityisesti miehen suhteessa naiseen. Ortodoksian kannalta feminiininen sallivuus osoittautui vaaratekijäksi. Eroksen pelko oli toinen päätekijä asketismiin agitoinnissa. Latvus löytää myös slaavilaisen kulttuurin 500 vuoden degeneroitumisen erääksi päätekijäksi pelon naisen seksuaalisuutta ”Ladaa” ja mielen labiiliutta kohtaan, jonka synnytti tataarien hyökkäys Kiovaan 1200-luvulla.


title: Ymmärryksen siivet

text: Vahvimmiksi eristäjiksi ja naisen syyllistäjiksi myöhäisantiikissa nousivat erityisesti – mitä ilmeisimmin – omassa nuorudessaan, stoalaisuudessa, uusplatonismissa tai manikealaisuudessa alitajuntansa – suhteessa naiseen – vammauttaneet kirkkoisät, kuten Tertullianus.


title: Ymmärryksen siivet

text: Kirkkoisien mukaantulo luonnontieteistä kiinnostuneiden joukkoon oli paradoksaalinen. Luontoa oli tutkittava Jumalan kunniaksi, ja oli osoitettava – gnostilaisuutta ja uusplatonismia vastustaen – että tämä luomus oli tehty suvereenisti, materian synnystä lähtien.


title: Ymmärryksen siivet

text: Kristillinen ajattelu oli tuova ihmiskunnan ulos antiikista – ja ensi merkit olivat nähtävissä jo Augustinuksen, Basilius Suuren ja Filoponoksen (v. 529) oivalluksissa ja kritiikissä antiikin maailmankuvia kohtaan. Asketismin vuoksi uudet ajatusradat pääsivät todella eurooppalaisten käyttöön vasta vuosisatoja myöhemmin.


title: Ymmärryksen siivet

text: Naisen asteettaisen paluun myötä herkkyys ja empatia voittivat alaa keskiaikaiselta kovuudelta. Latvuksen mukaan tämä on tieteellisen ajattelun kannalta selvimmin nähtävissä fransiskaanien työssä Oxfordissa, jossa tietoteoreettinen ajattelu nousi uuteen ulottuvuuteen.


title: Ymmärryksen siivet

text: Latvus väittää naisen miehestä poikkeavan sallivuuden olevan yksi seikoista, jonka nainen täysivaltaisena yhteisön jäsenenä tuo korostetusti esille. Sallivuus taas on koko yhteisön luovuuden kannalta ratkaisevan tärkeä ominaisuus. Latvus viittaa William Whewelliin, joka tieteen historiaa kartoittaessaan on todennut, että yhteisöt, joiden ajatustottumuksista puuttuu induktiivisyys, eivät ole edenneet luonnontieteissä. Latvus nostaa juuri naisen ja hänen olemuksensa induktiivisten ajatustottumusten markkinoijaksi yhteisössä.


title: Ymmärryksen siivet

text: Hypoteesinsa testauksessa Latvus hyödyntää Euroopan lisäksi slaavilaisen kulttuurin nopeata nousua 1800-luvun alussa. Pietari Suuren merkittävin tuliainen lännestä oli naisen vapautuminen. Myös islamin tieteen nousun keskiajalla Latvus arvioi osaltaan tapahtuneen naisen avoimen läsnäolon ansiosta. Tieteen kehityksessä hävinneiden joukkoon hän nostaa Kiinan, ja tämänkin juuri osaltaan naisen avoimen läsnäolon puutteen vuoksi.


title: Ymmärryksen siivet

text: Latvus on myös kiinnostunut nykykulttuurin moraalista ja epäilee, että näennäisesti ylivertainen länsieurooppalaisen kulttuurin voittokulku maailmalla ei ole pysyvää – merkittävästi juuri kristinuskon nopean katoamisen vuoksi.


title: Petri Rantala

text: Petri "Spede" Rantala (s. Helsingissä 19.3.1960) on suomalainen muusikko. Hänet tunnetaan parhaiten Agentsin rumpalina vuosilta 1981–1984. Petri Rantala soitti myös Liisa Akimoffin Akimowskaja Sisters & Bros -yhtyessä, mm. sen levyllä Alla Appelsiinipuun . Agentsin lisäksi Rantala on vaikuttanut useissa latinalaisamerikkalaista musiikkia soittavissa yhtyeissä ja työskennellyt sessiomuusikkona. Hän on opettanut tuntiopettajana vuosien ajan Sibelius-Akatemiassa latinalaisamerikkalaista rytmiikkaa. Petri Rantalan isä oli taidegraafikko Kauko Rantala, äiti toimittaja Aila Liimatainen-Rantala.


title: Al-Šu’ara’

text: Al-Šu’ara’ (, ) on 26. suura Koraanissa. Se sisältää 227 jaetta. Sitä edeltää Al-Furqan ja seuraa Al-Naml.


title: Al-Šu’ara’

text: Suurassa kerrotaan useista profeetoista ja heidän heimoistaan. Myös kerrotaan kuinka epäuskoiset tuhoutuivat uhattuaan profeettoja kuolemalla. Suura kertoo myös Allahin armosta.


title: Kantapisteavaruus

text: Olkoon formula_1 topologinen avaruus ja formula_2. Paria formula_3 sanotaan kantapisteavaruudeksi. Siinä on siis yksi piste erityisasemassa. Kantapisteavaruus formula_3 on kutistuva. Kantapisteavaruuksia käytetään homotopiateoriassa.


title: Puutarha (albumi)

text: Puutarha on suomalaisen laulajan Mikko Alatalon studioalbumi. Se julkaistiin vuonna 1993.


title: Kutre Dulecha

text: Kutre Dulecha (s. 22. elokuuta 1978 Sidamo, Etiopia) on etiopialainen entinen maasto- ja keskimatkojen juoksija.


title: Kutre Dulecha

text: Dulecha voitti vuonna 1995 All-Africa Games -kisoissa pronssia 800 metrin juoksussa ja kultaa 1 500 metrin juoksussa. Samana vuonna Göteborgin MM-kisoissa hän karsiutui 800 metrin alkuerissä ajalla 2.01,74 ja 1 500 metrin välierissä ajalla 4.11,86. Kaksi vuotta myöhemmin hän sijoittui Pariisin sisäratojen MM-kisoissa 1 500 metrillä yhdeksänneksi ajalla 4.09,76 ja Torinon maastojuoksun MM-kisoissa nuorten sarjassa kahdenneksikymmenenneksi. Myöhemmin samana vuonna hän juoksi uuden nuorten maailmanennätyksen 1 500 metrillä ajalla 4.05,67 ja sijoittui Ateenan MM-kisoissa samalla matkalla yhdeksänneksi. Vuonna 1998 hän voitti MM-pronssia Marrakechin maastojuoksun MM-kisoissa lyhyellä matkalla ja juoksi toiseksi GP-finaalissa 1 500 metrillä ajalla 4.04,72.


title: Kutre Dulecha

text: Dulecha sijoittui Maebashin sisäratojen MM-kisoissa 1999 kahdeksanneksi 1 500 metrillä. Myöhemmin samana vuonna hän oli kahdestoista Belfastin maastojuoksun MM-kisoissa lyhyellä matkalla ja voitti MM-pronssia Sevillan MM-kisoissa 1 500 metrillä ajalla 4.00,96. Seuraavana vuonna hän voitti Vilamouran maastojuoksun MM-kisoissa kultaa lyhyellä matkalla ja sijoittui Sydneyn olympialaisissa 1 500 metrillä neljänneksi. Kauden lopussa hän oli GP-finaalissa toinen.


title: Kutre Dulecha

text: Dulecha juoksi Birminghamin sisäratojen MM-kisoissa 2003 yhdeksänneksi 1 500 metrillä, mutta karsiutui myöhemmin samana vuonna Pariisin MM-kisoissa saman matkan välierissä. Budapestin sisäratojen MM-kisoissa 2004 hän voitti MM-kultaa 1 500 metrillä. Samana vuonna Ateenan olympialaisissa hän karsiutui välierissä.


title: François-Jean de Chastellux

text: Markiisi François-Jean de Beauvoir de Chastellux (5. toukokuuta 1734 Pariisi – 24. lokakuuta 1788 Pariisi) oli ranskalainen kirjailija ja Ranskan akatemian jäsen.


title: François-Jean de Chastellux

text: De Chastelleux oli hänen nimeään kantavan rykmentin eversti ja palveli Saksassa seitsenvuotisen sodan aikana 1756–1763. Hän oli myös seikkailijana mukana Yhdysvaltojen vapaussodassa 1780, ja siellä hän oli arvoltaan kenraalimajuri. Hän ystävystyi tällöin George Washingtonin kanssa.


title: François-Jean de Chastellux

text: Hän oli Voltairen ystävä, ja myös ensyklopedistit kuuluivat hänen ystäväpiiriinsä. Taistelukenttien melskeessä hän harrasti kirjallisuutta, ja hänet valittiin Ranskan akatemian jäseneksi vuonna 1775.


title: François-Jean de Chastellux

text: Hänen kirjallinen tuotantonsa käsitti muutamia seurapiirinäytelmiä, joita esitettiin eritoten Chevretten linnassa.


title: Kyssäkurki

text: Kyssäkurki ("Psophia crepitans") kuuluu kyssäkurkien sukuun perunkyssäkurjen ja brasiliankyssäkurjen kanssa. Nämä kolme lajia elävät kaikki vain Amazonin sademetsässä.


title: Kyssäkurki

text: Kyssäkurki esiintyy luonnossa Amazon-joen pohjoispuolella; Ecuadorissa, Kolumbiassa, Venezuelassa, Brasiliassa ja Koillis-Perussa.


title: Kyssäkurki

text: Kyssäkurki on tanakka lintu, jolla on pitkä kaula sekä jalat ja lyhyt keltainen nokka. Kyssäkurki on 48–56 cm pitkä ja painaa 1,3 kg. Höyhenpeite on pääosin musta, mutta selkäosa on harmaa.


title: Kyssäkurki

text: Kyssäkurjet ovat seurallisia metsälintuja, jotka pesivät onttoihin puihin. Ne munivat 3–4 valkoista munaa, joita hautovat vuorollaan kaikki parven linnut. Pesintäaikana parveen kuuluu yleensä 5 lintua, mutta pesimäajan ulkopuolella parvi voi kasvaa yli 50 yksilöön.


title: Kyssäkurki

text: Kyssäkurkien ravintona on hyönteiset ja hedelmät, joita ne poimivat maasta. Kyssäkurjet ovat huonoja lentäjiä ja juoksevat mieluummin lentämisen sijasta.


title: Luettelo suomalaisista yrityksistä henkilöstön mukaan

text: Tällä sivulla luetellaan Suomen suurimpia yrityksiä henkilöstön määrän mukaan järjestettynä.


title: Maurice V. Wilkes

text: Sir Maurice Vincent Wilkes (26. kesäkuuta 1913 – 29. marraskuuta 2010) oli brittiläinen tietojenkäsittelytieteilijä, jolle myönnettiin vuonna 1967 Turing-palkinto. Hänet tunnetaan parhaiten EDSAC:n kehittäjänä.


title: Maurice V. Wilkes

text: Wilkes syntyi Dudleyn kaupungissa, Staffordshiressa Länsi-Midlandsin alueella. Hän opiskeli ja myöhemmin itse työskenteli Cambridgen yliopistolla. Hän on ollut Royal Societyn jäsenenä vuodesta 1956.


title: Maurice V. Wilkes

text: Wilkes asui Englannissa ja oli Cambridgen emeritusprofessori. Hänet valittiin Yhdysvaltain kansallisen tiedeakatemian jäseneksi vuonna 1980.


title: Maurice V. Wilkes

text: Wilkes kuoli 97-vuotiaana marraskuussa 2010.


title: Michael McDonald (yleisurheilija)

text: Michael McDonald (s. 17. maaliskuuta 1975) on jamaikalainen 400 metrin juoksija.


title: Michael McDonald (yleisurheilija)

text: McDonald voitti 1994 Lissabonin nuorten MM-kisoissa kultaa 400 metrillä ajalla 45,83. Hän oli samoissa kisoissa mukana Jamaikan joukkueessa, joka voitti hopeaa 4 × 400 metrin viestijuoksussa. Seuraavana vuonna hän kilpaili Göteborgin MM-kisoissa pitkässä viestissä, jossa Jamaika voitti MM-hopeaa. Atlantan olympialaisissa 1996 McDonald karsiutui 400 metrin henkilökohtaisessa kisassa välierissä ajalla 45,48, mutta oli mukana samoissa kisoissa voittamassa olympiapronssia viestissä. Seuraavana vuonna hän oli Pariisin sisäratojen MM-kisoissa viestihopeaa voittaneessa joukkueessa. Myöhemmin samana vuonna Ateenan ulkoratojen MM-kisoissa hän karsiutui 400 metrin välierissä, mutta oli mukana Jamaikan joukkueessa, joka sai pitkästä viestistä MM-hopeaa. Alun perin joukkue sijoittui kolmanneksi, mutta Antonio Pettigrew'n tunnustettua dopinginkäytön ja Yhdysvaltain joukkueen hylkäyksen jälkeen joukkue nousi yhden sijan ylöspäin.


title: Michael McDonald (yleisurheilija)

text: McDonald oli 1998 Kansainyhteisön kisoissa mukana voittamassa pitkää viestiä. Saman vuoden yleisurheilun maailmancupissa hän juoksi 400 metrillä kahdeksanneksi sekä oli mukana viestijoukkueessa, joka sijoittui kolmanneksi. Seuraavana vuonna hän oli voittamassa viestikultaa Pan-Amerikan kisoissa. Sevillan MM-kisoissa 1999 McDonald karsiutui henkilökohtaisessa kilpailussa toisissa alkuerissä, mutta 4 × 400 metrin viestissä oli mukana voittamassa MM-hopeaa. Jälleen mitali kirkastui Yhdysvaltain joukkueen hylkäyksen jälkeen. Sydneyn olympialaisissa 2000 McDonald juoksi 4×400 metrin viestissä alkuerissä. Loppukilpailussa toisella kokoonpanolla juossut joukkue sijoittui alun perin kolmanneksi, mutta nousi vuonna 2012 Pettigrew'n dopingtapauksen jälkeen toiseksi. Lissabonin sisäratojen MM-kisoissa 2001 McDonald oli Jamaikan viestipronssia voittaneessa joukkueessa. Budapestin sisäratojen MM-kisoissa 2004 hän oli mukana voittamassa viestissä MM-kultaa.


title: Michael McDonald (yleisurheilija)

text: McDonaldin sisko Beverly McDonald on myös pikajuoksija ja olympiamitalisti.


title: Ludvig Suuri

text: Ludvig Suuri voi tarkoittaa seuraavia hallitsijoita:


title: Larry Haines

text: Larry Haines (3. elokuuta 1918 – 17. heinäkuuta 2008) oli yhdysvaltalainen näyttelijä. Hänet muistetaan parhaiten televisiosarjasta "Search for Tomorrow", jossa hän esitti Stu Bergmanin roolin vuosina 1951–1986.


title: Larry Haines

text: Haines syntyi Mount Vernonissa, New Yorkissa, ja loi monipuolisen uran, jonka aikana hän ennätti esiintyä myös televisiossa, radiossa ja näyttämöllä. Hänet palkittiin kahdella Emmy-palkinnolla vuosina 1976 ja 1981.


title: Larry Haines

text: Haines oli kahdesti ehdolla Tony-palkinnon saajaksi vuosina 1966 ja 1969.


title: Kiinanpunapuu

text: Kiinanpunapuu ("Metasequoia glyptostroboides") on havupuulaji sypressikasveihin (Cupressaceae) lukeutuvassa kiinanpunapuiden ("Metasequoia") suvussa. Se on sukunsa ainoa nykyisin elävä laji. Suku kuvattiin alun perin fossiileista, ja Kiinasta 1940-luvulla elävänä löydettyä kiinanpunapuuta on usein pidetty elävänä fossiilina.


title: Kiinanpunapuu

text: Kiinanpunapuu on suurehko kesävihanta havupuu. Se kasvaa luonnonvaraisena ainoastaan pienellä alueella Kiinassa. Lajia uhkaa sen elinympäristön tuhoutuminen ja se luokitellaan erittäin uhanalaiseksi.


title: Kiinanpunapuu

text: Suvun tieteellinen nimi "Metasequoia" on muodostettu lähisukuisten punapuiden tieteellisestä nimestä "Sequoia" sekä kreikan kielen etuliitteestä "meta". Tieteellinen lajinimi "glyptostroboides" viittaa deltasypresseihin ("Glyptostrobus"), joita laji ulkoisesti muistuttaa suuresti.


title: Kiinanpunapuu

text: Lajin luontaisella elinalueella Kiinassa siitä on perinteisesti käytetty nimistystä 水杉 ("shuǐ shān", suom. vesipihta). Maailmalla lajista käytetään tavallisesti englanniksi nimitystä "Dawn Redwood" (suom. aamunkoiton punapuu).


title: Kiinanpunapuu

text: Kiinanpunapuu on suurehko puu. Se kasvaa noin 45–50 metriä korkeaksi. Puun runko voi kasvaa rinnankorkeusläpimitaltaan noin 2,5 metriä leveäksi. Runko tavallisesti levenee tyveä kohti ja on vanhemmilla puilla usein lankkujuurinen. Latvus on nuorilla puilla kapean kartiomainen ja vanhemmilla puilla leveän kartiomainen tai pyöristynyt. Nuorten puiden kaarna on oranssin- tai punaisenruskeaa ja hilseilevää. Vanhemmilla puilla kaarna on punertavan ruskeaa tai harmahtavaa ja uurteista.


title: Kiinanpunapuu

text: Oksanhaarat ovat yleensä riippuvia ja kaljuja. Ne jakautuvat pysyviin ja kariseviin versoihin. Pysyvät oksanhaarat ovat nuorena punertavan ruskeita. Niistä kasvaa lehtien lisäksi silmuja ja versoja. Lateraaliset karisevat versot ovat yleensä vihreitä ja kasvavat kaksirivisesti vastakkaisesti. Niissä kasvaa tavallisesti vain lehtiä. Silmut ovat munanmuotoisia tai luumunmuotoisia, tylppäkärkisiä, 2,5–5 millimetriä pitkiä ja 1,3–3 millimetriä leveitä. Ne ovat yleensä asettuneet vastakkaisesti. Silmusuomut ovat punertavan tai kellertävän ruskeita ja muodoltaan puikeita.


title: Kiinanpunapuu

text: Lehdet ovat litteitä ja muodoltaan tasasoukkia. Vanhempien puiden lehdet ovat tavallisesti 0,8–1,5 senttimetriä pitkiä ja 1,2–2 millimetriä leveitä. Nuorten puiden lehdet ovat pidempiä, usein 24–32 millimetriä pitkiä ja joskus jopa 64 millimetriä pitkiä. Lehtilavan kärki on usein tylppä, mutta latvaversojen lehdissä terävä. Lehdissä on keskisuoni, joka on lehden yläpinnalla painautunut ja alapinnalla kohonnut. Ilmaraot sijaitsevat lehden alapinnalla. Lehdet kasvavat tavallisesti 2–5 millimetrin etäisyydellä toisistaan 45–60 asteen kulmassa verson rankaan. Kiinanpunapuu on kesävihanta ja pudottaa lehtensä ja karisevat kasvuversonsa talveksi. Lehtien syysväritys vaihtelee oranssista punaiseen.


title: Kiinanpunapuu

text: Kiinanpunapuu on yksikotinen. Erilliset hede- ja emikävyt kasvavat samoissa puuyksilöissä. Pölytys tapahtuu helmi-maaliskuussa ennen lehtien puhkeamista. Siemenet kypsyvät samana vuonna. Hedekävyt ovat munanmuotoisia, 2,5–5,5 millimetriä pitkiä ja 2–3,8 millimetriä leveitä. Ne ovat asettuneet ristikkäisesti. Hedekävyt koostuvat yleensä 15–20 ristikkäisestä hedelehdestä. Siemeniä tuottavat emikävyt ovat pölytyksen aikana noin 9 millimetriä pitkiä ja 5,5 millimetriä leveitä. Siementen kypsyessä kävyt ovat yleensä lähes pallomaisia tai lyhyen lieriömäisiä, 1,4–2,5 senttimetriä pitkiä ja 1,6–2,3 senttimetriä leveitä. Käpysuomut ovat leveänsoikeita tai kolmiomaisia. Niitä on 20–30, ja ne ovat asettuneet pareittain ristikkäisesti. Siemenet ovat noin viisi millimetriä pitkiä. Niitä ympäröi kaksi lenninsiipeä.


title: Kiinanpunapuu

text: Kiinanpunapuu on nuorena hyvinkin nopeakasvuinen puu. Kasvunopeus hidastuu huomattavasti vanhemmiten varsinkin epäsuotuisissa kasvuolosuhteissa. Koska puu on hyvin harvinainen luonnossa eikä vanhoja puuyksilöitä tunneta, ei tiedetä miten vanhaksi kiinanpunapuu voi elää. Sen uskotaan kuitenkin voivan elää vähintään sata vuotta vanhaksi.


title: Kiinanpunapuu

text: Kiinanpunapuu on jo liitukautisista fossiileista tunnetun kiinanpunapuiden suvun ainoa nykyisin elävä laji. Sen lähimmät elävät sukulaiset ovat punapuu ("Sequoia sempervirens") ja mammuttipetäjä ("Sequoiadendron giganteum").


title: Kiinanpunapuu

text: Kiinanpunapuu oli tieteelle tuntematon ennen 1940-lukua, mutta se tunnettiin elinalueellaan paikallisesti. Laji sai tieteellistä huomiota ensimmäisen kerran, kun Nanjingin yliopiston professori huomasi yhden puun Modaoqin kylässä Sichuanissa vuonna 1941. Lajista kerättiin näytteitä ensimmäisen kerran vasta vuonna 1944. Aluksi näytteiden luultiin edustavan mahdollisesti uutta deltasypressilajia ("Glyptostrobus"), mutta vuonna 1945 lajin todettiin edustavan jotakin ennestään Kiinan luonnosta tuntematonta sukua. Vuonna 1946 lähtetettiin retkikunta keräämään lisää näytteitä. Samana vuonna laji tunnistettiin kuuluvaksi aiemmin vain fossiileista tunnettuun kiinanpunapuiden sukuun "Metasequoia".


title: Kiinanpunapuu

text: Kiinanpunapuu muistuttaa ulkoisesti kesävihantia suosypressejä ("Taxodium") ja deltasypressiä ("Glyptostobus pensilis"). Tieteellinen lajinimi "glyptostroboides" viittaa deltasypressien sukuun ja puiden samankaltaisuuteen.


title: Kiinanpunapuu

text: Kiinanpunapuu kasvaa luonnonvaraisena vain pienellä alueella Sichuanin ja Hubein maakuntien rajalla sekä erillisenä esiintymänä Hunanissa. Laji kasvaa vuoristolaaksoissa 750–1 500 metrin korkeudella merenpinnasta.


title: Kiinanpunapuu

text: Kiinanpunapuu kasvaa tavallisesti kosteilla paikoilla kuten rotkoissa ja purojen rannoilla. Se voi kasvaa ajoittain veden peittämällä maalla, mutta kestää jonkin verran myös kuivaa maaperää. Laji kasvaa usein hyvin happamassa maaperässä. Kiinanpunapuu on lauhkean ilmaston puu ja kestää enimmillään noin −29 – −23 celsiusasteen pakkasta. Kevätpakkaset saattavat kuitenkin herkästi vahingoittaa nuoria versoja. Laji tarvitsee pitkän, lämpimän kesäkauden menestyäkseen.


title: Kiinanpunapuu

text: Kansainvälinen luonnonsuojeluliitto (IUCN) on määritellyt uhanalaisuusluokituksessaan kiinanpunapuun erittäin uhanalaiseksi lajiksi. Kiinanpunapuun luontainen levinneisyysalue on pitkään ollut hyvin suppea ja pirstoutunut. Suuria puuyksilöitä laskettiin olevan luonnossa 2000-luvun alussa 5 393 kappaletta. Lajin luonnonkannan uskotaan suurikokoisten puiden suojelusta huolimatta edelleen heikkenevän, sillä lajin elinympäristön tuhoutuminen jatkuu, eikä puiden ole havaittu onnistuneesti lisääntyvän luonnossa.


title: Kiinanpunapuu

text: Kiinanpunapuu on suojeltu Kiinassa, ja suurempien luonnonvaraisten puiden vahingoittaminen on lailla kielletty. Kielto ei kuitenkaan suojele puita elinympäristön tuhoutumiselta, ja useasti lajin kasvupaikoilta kaadetaan pois muut puulajit, jolloin kiinanpunapuut jäävät luonnontilaisen metsän sijaan maatalousmaan ympäröimiksi.


title: Kiinanpunapuu

text: Vaikka laji onkin vaarassa kadota luonnosta, se on hyvinkin yleinen istutettuna koristepuuna ympäri maailmaa lauhkean vyöhykkeen alueilla. Sitä on myös käytetty istutusmetsissä Kiinassa. Aiemmassa vuoden 1998 kansainvälisen luonnonsuojeluliiton uhanalaisuusluokituksen arvioinnissa laji määriteltiin jo äärimmäisen uhanalaiseksi, mutta vuonna 2013 julkaistussa arvioinnissa luokitusta laskettiin erittäin uhanalaiseksi.


title: Kiinanpunapuu

text: Kiinanpunapuuta käytetään laajalti koristepuuna maailman lauhkean vyöhykkeen alueilla. Se on erityisen suosittu Kiinassa, jossa istutetaan vuosittain useita miljoonia kiinanpunapuita. Lajia käytetään lähinnä Kiinassa myös uudelleenmetsityksessä. Kiinanpunapuuta pidetään kasvupaikkansa suhteen liian vaativana ja sen puuainesta liian hauraana, että lajin puuta voisi kaupallisesti hyödyntää.


title: Kiinanpunapuu

text: Puuta lisätään usein pistokkaista, mutta sitä voidaan kasvattaa myös siemenistä. Koristepuina kasvatettujen kiinanpunapuiden kanta on pitkään kärsinyt vähäisestä geeniperimän muuntelusta, koska useimmat puut ovat periytyneet 1940-luvulla Kiinasta tuodusta siemenerästä.


title: James Pritchett

text: James Pritchett (27. lokakuuta 1922 – 15. maaliskuuta 2011) oli yhdysvaltalainen näyttelijä. Hänen tunnetuin roolinsa oli Dr. Matt Powers televisiosarjassa "The Doctors" vuosina 1963–1982.


title: James Pritchett

text: Pritchett voitti Emmy-palkinnon vuonna 1978; hän oli ollut jo aiemmin ehdolla edellisvuonna 1977.


title: James Pritchett

text: Pritchett on kotoisin Pohjois-Carolinan osavaltiosta. Hän meni vuonna 1958 naimisiin Cynthia Arnoldin kanssa, ja pariskunnalle syntyi kolme yhteistä lasta.


title: Virsut

text: Virsut ovat tuohesta tai raa’asta niinestä tehdyt varrettomat kengät, josta tunnetaan sandaalimaisia sekä tohvelimaisia muunnoksia. Virsut kuuluvat niinijalkineisiin, joita Itämeren itä- kaakkoispuolella on vanhastaan valmistettu useiden puiden kuoriaineksesta, kuten lehmuksen, jalavan ja pajun niinestä sekä katajan kuoresta tai koivun tuohesta. Pohjoisen havumetsävyöhykkeen eteläosissa kasvaa hyvätuohisia koivuja ja täällä tuohi on valikoitunut lähes ainoaksi virsujen ainekseksi, vaikka sen käyttö kutomatöihin on huomattavasti hankalampaa kuin lehmuksen niinen. Suomesta ei ole tehty esihistoriallisia virsulöytöjä. Virsumallien levikki ja niihin liittyvä sanasto viittaavat kuitenkin siihen, että suorakuteiset niini- ja tuohivirsut olisi tunnettu itämerensuomalaisten keskuudessa jo esihistoriallisella ajalla. Nimitys virsu perustuu balttilaiseen ja länsivenäläiseen sanaan "verzen" ("верзень"). Muita erilaisten virsujen paikallisia nimityksiä ovat esimerkiksi löttö, tanokas, tuohikas, tohveli, luapotti ja kopponen.


title: Virsut

text: Virsut voidaan jakaa suorakuteisiin eli löttöihin ja vinokuteisiin eli tohveleihin.


title: Virsut

text: Suomessa ja lähialueilla vanhempi virsutyyppi on suorakuteinen löttö eli paula- tai ansavirsu, joka muistuttaa sandaalia ja kiinnitetään jalkaan nilkan ympärille sidottavilla pauloilla. Paulavirsujen kanssa käytettiin usein erinäisiä jalkaverhoja, kuten jalkarättejä ("hattaroita"), säärisiteitä yms.


title: Virsut

text: Nykyiset vinokuteiset, tohvelimalliset virsut ovat historiallisella ajalla Keski-Venäjältä levinnyt sikäläisen niinivirsun muunnos. Vinokuteisia virsuja on Suomessa käytetty enimmäkseen kotipiirissä tohvelien asemasta, sillä tuohesta tehtyinä niiden valmistus on aikaaviepää.


title: Virsut

text: Työjalkineina käytetyt virsut ovat Suomessa enimmäkseen olleet suorakuteisia. Suorakuteinen virsu eli löttö, ansavirsu tai paulavirsu kiinnitetään jalkaan nilkan ja pohkeen ympäri sidottavilla pauloilla eli ansoilla. Lötöissä ja ansavirsuissa saatettiin käyttää jalkarättejä l. hattaroita ja. Virsunpaulojen materiaali vaihteli ja esimerkiksi Kannaksen äyrämöisheimon naisten virsunpaulojen täytyi olla punottu mustasta villalangasta.


title: Virsut

text: Virsu on kestävä jalkine tuoreessa ja kosteassa ympäristössä, kuten luhtaheinän teossa tai suolla liikuttaessa; niitä on käytetty myös järvillä talvisessa nuotanvedossa ennen kumisaappaiden aikaa. Nuotanvedossa virsuissa käytettiin jouhisukkaa, jonka alla oli vielä villasukka. Kuivassa, risukkoisessa maastossa ja soralla tai kalliolla virsut puolestaan kuluvat hyvin nopeasti. Virsuja saatettiin käyttää myös juhlavissa tilaisuuksissa, jolloin ne olivat huolellisemmin kudottuja ja niiden kanssa käytettiin tietynlaisia pauloja, hattaroita ja sääriverhoja. Valistusajasta lähtien erityisesti papisto ryhtyi vainoamaan virsujen käyttöä esimerkiksi kirkossa ja virsut muuttuivat pelkästään työjalkineiksi.


title: Virsut

text: Virsujen valmistamista sanotaan Savossa ja Karjalassa kutomiseksi, Hämeessä ja Varsinais-Suomessa punomiseksi, kaikille yhteinen ilmaisu on virsujen "tekeminen".


title: Virsut

text: Käveltävien virsujen tekoon käy vain kiskottu tuohi eli pitkät tuohinauhat, joiden ansiosta jalkineesta tulee lujempi. Koristevirsuja voi tehdä myös levystä leikatuista nauhoista.


title: Virsut

text: Suorakuteiset virsut eli lötöt ja paula- t. ansavirsut pujotellaan yleensä yhdestä ainoasta muutaman metrin mittaisesta tuohisiisnasta. Ensin tehdään joko vitsa- tai niininuoralenkki, joka on samansuuruinen kuin valmiin virsun jalantie. Kutominen aloitetaan kannasta (kantapäästä) taittamalla "siisna" eli "tuohi" vitsalenkin yli ja kuljettamalla sitä lenkin toiseen päähän, jonne kudotaan kärki. Ansavirsuissa on yleensä viisi pitkittäistä tuohta, lötöissä kolme. Kun tarpeellinen määrä pitkittäisiä kulkuja on tehty, aletaan kärjestä päin kutoa virsua poikittain umpeen ja käännetään tuohet reunalenkin yli, samalla kudotaan kannasta päin pitkittäin pohja kaksinkertaiseksi. Siisnaa ei katkaista vaan sitä käännetään reunassa puoli kierrosta, jolloin valmiista virsusta tulee kirjava "ihopuolen" ja valkoisen puolen vuorotellessa. Kun pohja on yhden kerran poikittain kudottu parsitaan eli laputetaan se siisnan lopulla kaksinkertaiseksi tai paksummaksi, jos tuohta riittää ja tällöin käännetään siisnat jo ennen reunoja, jolloin pohjaan muodostuu antura. Tämän jälkeen sidotaan paulat eli ansat paikalleen, jollei reunalenkki ole tehty nuorasta, jolloin se jätetään niin pitkäksi, että siitä riittää pauloiksi.


title: Virsut

text: Tällaiset virsut valmistuvat nopeasti. Niiden on oltava riittävän väljät, jottei keskelle muodostuva kärki paina isonvarpaan tyveen vaivaisenluuta.


title: Virsut

text: Vinokuteisten eli tohvelivirsujen valmistus on mutkikkaampaa kuin suorakuteisten ja niiden malleja on paljon. Ne tehdään Suomessa pääasiassa tuohesta, aiemmin myös niinestä. Vinokuteiset virsut voi jakaa lättäkärkisiin ja pystykärkisiin. Pystykärkisissä on edelleen rintatuohellisten ja rintatuohettomien mallien ryhmänsä. Vielä virsut voi jakaa saman jalan ja eri jalan virsuihin eli sen mukaan onko kärki vanhaan tapaan keskellä vai uuden tavan mukaan sisäreunassa. Pystykärkiset eri jalan virsut ovat käytössä mukavimmat, mutta hitaammat tehdä.


title: Virsut

text: Vinokuteisten virsujen kutominen aloitetaan kärjestä. Aloitukseen tarvitaan kuusi tuohta ja yksi kärkituohi. Jalantien sivuille laitetaan yksi muita lyhyempi lisätuohi kummallekin puolelle, jolloin reuna saadaan kohoamaan, muuten virsun takaosa jäisi pelkäksi pohjaksi. Tuohinauhat järjestetään siten, että niiden "ihopuoli" eli keltainen puoli jää sisälle. Reunasta käännettäessä myös ulkopuolesta tulee keltainen. Tätä kaksinkertaiseksi kutomista sanotaan "parsimiseksi" eli "laputtamiseksi". Jos virsuja aiotaan käyttää, kudotaan niiden pohja usein kolminkertaiseksi, jolloin niihin muodostuu samanlainen antura kuin suorakuteisissa virsuissa. Pauloja vinokuteisiin virsuihin ei Suomessa juuri laitettu, sillä sisä- ja pihakäytössä ne pysyivät jalassa ilmankin.


title: Virsut

text: Virsujen käyttö vähentyi sitä mukaa, kun jalkineita pystyttiin ostamaan valmiina. Suomessa viimeinen sukupolvi, joka yleisesti osasi valmistaa virsuja, oli syntynyt 1870–1880-luvuilla. Heidän kutomissaan virsuissa kävelivät ne seuraavat pari sukupolvea 1900-luvun alkukymmenillä, jotka vielä yleisesti muistavat virsut käyttöjalkineina. Nuoremmat eivät kuitenkaan 1900-luvulla enää opetelleet virsujen tekoa saati suostuneet pitämään löttöjä, pauloja ja jalkarättejä. Nuoriso piti vain vinokuteisia virsuja, jotka olivat mukavat, mutta hitaat tehdä eivätkä siten kovin taloudelliset. Kylmällä säällä virsuissa pidettiin villasukkia. Virsujen käyttö oli kuitenkin yleistä, sillä kumijalkineita ei ollut ja heinänteossa ja syksyllä suolla marjastaessa ei ollut juuri vaihtoehtoja. Vanhusten kuollessa taito lähes unohtui, mutta säilyi harvinaisena tohveleiden ja matkamuistojen teossa.